title: Libyan sisällissota

text: 18. heinäkuuta kapinalliset ilmoittivat valloittaneensa Bregan, mutta kertoivat vielä elokuun alussa suunnittelevansa saman kaupungin valloitusta. Samaan aikaan taisteluja käytiin Tripolin eteläpuolen kylistä. 7. elokuuta kapinalliset ilmoittivat vallanneensa Bir Ghanemin noin 85 etelään pääkaupungista. Samaan aikaan hallituksen joukot piirittivät al-Qusbatia noin 100 km pääkaupungista. Qatar toimitti saarrettuun Misrataan ammuksia.


title: Libyan sisällissota

text: 30. heinäkuuta Nato iski Libyan yleisradio Al-Jamahiriyaa vastaan. Al-Jamahiriyan mukaan pommituksessa kuoli kolme se toimittajaa ja 21 haavoittui. Naton mukaan se pyrki hiljentämään "terrorilähetykset." UNESCO:n pääjohtaja Irina Bokova ja Toimittajat ilman rajoja -järjestö tuomitsivat iskun.


title: Libyan sisällissota

text:
Libyassa on ollut ulkomaalaisia vierastyöläisiä jopa 1,5 miljoonaa, muun muassa ainakin 100 000 egyptiläistä, ja jopa 100 000 kaakkoisaasialaista, kuten 26 000 filippiiniläistä, 25 000 thaimaalaista, 50 000 bangladeshilaista, 18 000 intialaista ja tuhansia kiinalaisia, nepalilaisia ja vietnamilaisia.
Maaliskuun alussa Libyasta oli paennut 75 000 henkeä Tunisiaan ja 69 000 Egyptiin.


title: Libyan sisällissota

text: Maan mustat siirtotyöläiset ovat etupäässä Ghanasta, Nigeriasta, Malista ja Burkina Fasosta ja parituhatta eritrealaista. Huhut ja väitteet Gaddafin "afrikkalaisista palkkasotureista" johtivat siihen että maassa olleita mustia afrikkalaisia vastaan on hyökätty etenkin vapautetulla puolella. Osa on surmattu ja loput eristetty vartioiduille leireille tai ajettu maasta.


title: Libyan sisällissota

text: Kapinalliset olivat 13. elokuuta alkaen edenneet suuresti Libyan länsiosissa ja valtasivat 15. elokuuta isohkon Gharyan kaupungin. Kaupunki sijaitsee Tripolista etelään johtavalla tiellä ja sen valtaus katkaisi yhteydet ja öljyputken etelään Sabhaan.


title: Libyan sisällissota

text: Kapinalliset sanoivat 19.–20. elokuuta vallanneensa Zlitanin ja Zawijan kaupungit. Zawijan ölynjalostamon valtaus olisi merkinnyt polttoainepulan alkua Tripolissa. Kolmen epäiltiin loikanneen Gaddafin lähipiiristä. Kapinalliset väittivät vallanneensa myös tärkeän öljykaupungin Bregan, minkä hallitus kiisti.


title: Libyan sisällissota

text:
Illalla 20. elokuuta kapinalliset etenivät ensi kertaa Tripoliin lännestä, minkä myös Gaddafin edustajat myönsivät. Kapinalliset olivat soluttautuneet Tripoliin hämärän turvin pienissä ryhmissä.. Aseet tulivat salakuljettaen meritse.
Kapinalliset kertoivat valinneensa hyökkäyspäiväksi lauantain 20. elokuuta, koska silloin oli ramadanin 20. päivä, jolloin muistellaan Badrin taistelua vuonna 624. Kapinallisneuvoston puhemies Ahmed Jibrilin mukaan hyökkäys oli Libyan kansallisen neuvoston joukkojen ja Naton yhteinen.


title: Libyan sisällissota

text: 21. elokuuta kapinalliset pyrkivät etenemään hallussaan pitämästä Tajurasta kohti kaupungin keskustaa. Kapinalliset olivat myös vallanneet Tripolin puolustuksesta vastanneen kasarmin, joka oli 27 km päässä Tripolista ja saivat sieltä monta rekkalastillista aseita. Samaan aikaan sunnuntaina Nato pommitti Gaddafin asuinaluetta. Monenlaisia arvailuja liikkui Gaddafin olinpaikasta. Hänen mm. väitettiin olevan jo pakomatkalla Tunisiaan tai Algeriaan. Huhujen todenperäisyydestä ei ollut tietoa. Gaddafin kakkosmies oli loikannut Italiaan ja siirtynyt kapinallisten puolelle. Illalla sunnuntaina 21. elokuuta Gaddafi pyysi televisiossa ääninauhalla kaikkia puolellaan olevia libyalaisia puolustamaan pääkaupunkia ja kertoi olevansa yhä Tripolissa, eikä aio antautua ja jättää pääkaupunkiaan.


title: Libyan sisällissota

text:
Maanantai-aamupäivällä kapinalliset olivat vanginneet Gaddafin molemmat pojat ja Gaddafin oletettiin olevan piiritettynä tukikohdassaan Bab al-Azizyassa, jonka ympärillä taisteltiin. Kun kapinallisilla oli hallussaan suurin osa kaupungista, hallitus ilmoitti olevansa valmis neuvotteluihin.
Kapinalliset juhlivat Gaddafin kaatamista lähinnä Bengasissa jossa kansainväliset televisiokanavat näyttivät juhlivia kansanjoukkoja. Tripolissa paikalliset pysyivät lähinnä sisällä..


title: Libyan sisällissota

text: Gaddafia puolustavan erikoispataljoonan komentaja oli antautunut yllättäen, sillä Gaddafi oli vuosia aiemmin teloituttanut hänen veljensä.


title: Libyan sisällissota

text:
Illalla 23. elokuuta kapinalliset murtautuivat sisään Gaddafin tukikohtaan, jossa on mm. maanalainen bunkkeri. Itäinen rintama oli alkanut liikkua ja kapinalliset etenivät Bregasta ja valtasivat Ras Lanufin sekä etenivät kohti Sirteä.. 27. elokuuta mennessä kapinalliset valvoivat melkein koko Tripolia, mistä tekivät pääkaupunkinsa. Valtansa menettänyt Gaddafi oli teillä tietymättömillä, ja kapinalliset etsivät häntä kuumeisesti. Samaan aikaan sisällissota jatkui yhä Tripolissa ja muualla maassa.
Vielä aamuyöllä 29. elokuuta Tripolin yli lensi lentokoneita ja siellä kuului räjähdyksiä. Pienet ryhmät toimivat kapinallisia vastaan lähinnä öisin.


title: Libyan sisällissota

text:
Syyskuun alussa Gaddafi piileksi yhä, ja kertoi piilostaan vieläkin jatkavansa taistelua, koska "emme ole naisia".
Vaikka kapinalliset olivatkin vallanneet Tripolin elokuun loppuun 2011 mennessä, sota jatkui yhä syyskuun 3. päivänä. Gaddafin kannattajilla oli silloin yhä hallinnassaan suurista asutuskeskuksista kolme: Gaddafin synnyinkapunki Sirte, Bani Walid ja etelässä aavikolla sijaitseva Sabha. Kapinalliset sanoivat päästävänsä humanitaarisen avun näihin kaupunkeihin, mutta pitävänsä saartoa yllä näiden kaupunkien antautumiseen asti. Kapinallisneuvosto NTC antoi lauantaina 3. syyskuuta 2011 Gaddafia tukeville kaupungeille viikon aikaa antautua, mutta osa kapinallisista antoi Bani Walidille aikaa vain sunnuntai-aamuun. Tällöin puhuttiin että Bani Walid olisi saattanut jo siirtyä kapinallisten puolelle. Kapinalliset uskoivat Gaddafin olevan Bani Walidissa. 10. syyskuuta 2011 taisteltiin Bani Walidissa, minne Nato teki ilmaiskuja. Sirte oli yhä kapinallisilla. Kapinallisten voima ei ainakaan muutamaan päivään riittänyt kaupungin valtaukseen, ja rintama aaltoili siellä.


title: Libyan sisällissota

text:
Kapinalliset kärsivät pahoja tappioita. Taistelujen juuttuminen johtui mm. saarretuissa kaupungeissa olevista raskaista aseista, liian pienistä kapinallisten taistelujoukoista ja vapaaehtoistaistelijoiden puuttuvasta johtamisesta. 21. syyskuuta kapinalliset valtasivat käytännössä koko etelän aavikolla sijaitsevan Sabhan. Sirte ja Bani Walid pitivät yhä puoliaan. Muutaman päivän päästä taistelut siirtyivät Sirten kaupunkialueelle, jossa siviileiltä oli ruoka ja vesi loppumassa ja heitä pakeni pois. Kapinalliset valtasivat Bani Walidin lokakuun puolenvälin jälleen.
He etenivät myös Sirtessä katu kadulta ja valtasivat kaupungin 20. lokakuuta 2011.


title: Libyan sisällissota

text:
Kun kapinalliset olivat vaarallisen lähelä Gaddafin olinpaikkaa tämä yritti paeta autosaattueessa. Saattueen lähtö viivästyi suunnitellusta aamuyöstä. Kun saattue yritti ulos Sirtestä, se joutui kahakoihin kapinallisten kanssa ja muuttelemaan kulkusuntaansa. Sitten saattueeseen osui Naton ilmaisku, joka surmasi kymmeniä.
Ilmaisku pysäytti Gaddafin, ja alkoi tulitaistelu saattueessa olleiden Gaddafin kannattajien ja heitä takaa-ajaneiden kapinallisten välillä. Gaddafi meni tulitaistelua pakoon henkivartijoidensa kanssa läheisin taloihin ja lopulta piiloon läheisen viemäritunnelin alle. Kapinallisten sotilaat vangitsivat taisteltuaan henkivartijoiden kanssa Gaddafin, joka pyysi että hänen henkensä säästettäisiin. Kapinallishallinnon virallisten tiedotteiden mukaan Gaddafi joutui kapinallisten ja kannattajiensa väliseen ristituleen ja haavoittui olkapäähän. Jonkin ajan kuluttua Gaddafi kuoli päähän osuneesta luodista.. Kuvat ja videot verisestä Gaddafista levisivät maailmalle. Vielä tajuissaan oleva Gaddafi nostettiin eräässä vaiheessa näytille auton konepellille. Seuraavassa videossa näkyi, miten kapinalliset raahasivat veristä, ruhjoutunutta Gaddafia pitkin katua. Eräs väliaikaishallinnon edustaja sanoi joidenkin kapinallisten pahoinpidelleen ja tappaneen Gaddafin. Daily Mailin mukaan kapinalliset teloittivat armoa anoneen Gaddafin.


title: Libyan sisällissota

text:
Väitettiin myös, että Gaddafin olisi tappanut hänen henkivartijansa. YK vaati Gaddafin kuolemasta tutkimuksen. Myös eräs Gaddafin poika kuoli, ja tiedottajana tunnettu Gaddafin poika Saif-al-Islam haavoittui, jäi vangiksi ja joutui sairaalaan. Eräiden tietojen mukaan muuan kapinallinen nimeltä Mohammed Al-Bibi olisi ampunut vangitun Gaddafin tämän omalla aseella, kullatulla FN Browning High Power-pistoolilla.
Ihmisoikeusjärjestö HRW:n myöhemmin tekemien tutkimusten mukaan kapinalliset
hakkasivat ja muuten pahoinpitelivät yli 60 Gaddafin saattajaa ennen näiden teloittamista, ja Gaddafi ja hänen poikansa saivat saman käsittelyn.
Gaddafia oli hakattu ja häneen pistelty haavoja, kun hänet kuolleena nostettiin ambulanssiin.


title: Libyan sisällissota

text: Yhdistyneiden kansakuntien turvallisuusneuvosto tuomitsi Libyan hallituksen mielenosoittajia vastaan käyttämän väkivallan ja useat ulkomaat alkoivat evakuoida kansalaisiaan. Libyalaisia diplomaatteja ja sisäministeri loikkasi Gaddafin hallinnosta pois. Yhdysvaltojen presidentti Barack Obama tuomitsi mielenosoitusten väkivaltaisen tukahduttamisen muttei vaatinut Gaddafia luopumaan vallasta.


title: Libyan sisällissota

text: 26. helmikuuta 2011 annettu YK:n turvallisuusneuvoston päätös 1970 asetti Libyan asevientikieltoon, kielsi palkkasoturien pääsyn maahan ja asetti 17 Libyan hallinnon jäsentä matkustuskieltoon ja jäädytti Gaddafin ja hänen perheensä varat.


title: Libyan sisällissota

text: Yhdysvaltain presidentti Barack Obaman mukaan Libyan hallituksen kannattajien mielenosoittajiin kohdistama väkivalta saatetaan viedä Haagin kansainväliseen rikostuomioistuimeen, koska kyse on rikoksista ihmisyyttä vastaan. Yhdysvallat jäädytti valvonnassaan olevissa pankeissa olevia Gaddafin ja tämän omaisten rahoja. Erään Yhdysvaltain edustajan mukaan Yhdysvallat ei sulje mitään keinoa Libyan kriisin ratkaisuksi, ei myöskään sotilaallisia toimia. 27.2.2011 Obama sanoi että Libyan johtajan on lähdettävä, koska hän on syyllistynyt väkivaltaan kansalaisiaan vastaan.


title: Libyan sisällissota

text: 14. huhtikuuta 2011 Yhdysvaltain, Britannian ja Ranskan johtajat vaativat yhteisessä kirjeessään Gaddafin poistumista vallasta.


title: Libyan sisällissota

text: Kapinalliset vaativat maahan lentokieltoa suojautuakseen ilmaiskuilta. Euroopan unioni ja Arabiliitto hyväksyivät ajatuksen. Lentokiellon toteutus vaatisi jopa satoja lentokoneita. Sen toteutus jäisi käytännössä Naton tai Yhdysvaltain harteille.


title: Libyan sisällissota

text:
Yhdysvaltain puolustusministeri Robert Gatesin mukaan lentokielto tarkoittaisi käytännössä hyökkäystä maahan, koska sen valvomiseen tarvittaisiin maan ilmapuolustuksen tuhoaminen.
Yhdysvaltain ulkoministerin Hillary Clinton on sanonut että YK:n turvallisuusneuvoston on päätettävä lentokiellosta, eikä kyseessä saa olla Yhdysvaltain hanke.


title: Libyan sisällissota

text:
Saksan ulkoministeri Guido Westerwellen mukaan lentokieltoalue on sotatoimi.
Naton pääsihteeri Anders Fogh Rasmussen mukaan lentokiellon julistaminen edellyttää YK:n hyväksynnän lisäksi sen hyväksymistä Libyan lähimaissa. EU-ulkoministerien mielestä lentokieltoalueen toteuttamiseen tarvitaan YK:n turvallisuusneuvoston päätös, ja hankkeelle täytyy saada myös Arabiliiton hyväksyntä.
YK:n turvallisuusneuvostossa istuvien Venäjän ja Kiinan uskottiin vastustavan ajatusta.


title: Libyan sisällissota

text: YK:n turvallisuusneuvosto päätti lentokieltoalueen perustamisesta ja ilmaiskujen sallimisesta 18. maaliskuuta. Neuvoston 15:stä jäsenestä 10 äänesti päätöksen puolesta, viisi jäsentä, mukaan lukien Kiina, Venäjä ja Saksa, äänestivät tyhjää. Päätös sallii "kaikki tarvittavat toimet" siviilien suojelemiseksi; ei kuitenkaan miehitysjoukkojen lähettämistä. Pääasiassa länsimaista koostunut liittouma aloitti iskut kaksi päivää myöhemmin.


title: Libyan sisällissota

text:
Iskut Libyaan herättivät heti vastalauseita. Lentokieltoa tukeneen Arabiliiton pääsihteeri Amr Musa sanoi tapahtuneen eroavan lentokiellon asettamisesta ja sanoi haluttavan siviilien suojelua, eikä lisää pommituksia. Catherine Ashton kommentoi myöhemmin että Musaa on lainattu väärin. Saksan ulkoministeri sanoi kuitenkin Musan kommenttien tukevan Saksan kantaa olla osallistumatta iskuihin. Afrikan unioni vaati ilmaiskujen välitöntä lopettamista.
Venäjän pääministeri Vladimir Putin arvosteli iskuja "ristiretkeksi" ja tuomitsi siltojen ja teiden tuhoamisen ja väitetyt siviiliuhrit. Myöhemmin samana päivänä Venäjän presidentti Medvedev sätti Putinia tämän kommenteista. Medvedevin mukaan Putinin kommentteja ei voida hyväksyä, sillä "ristiretken" kaltaista yhteiskuntien yhteentörmäykseen johtavia ilmauksia ei pidä käyttää. Libyan kapinalliset halusivat lisää ilmaiskuja, mutta ei maajoukkoja. Libyan hallituksen mukaan Muammar Gaddafin poika sai surmansa Naton ilmaiskussa, Nato iski Saif al-Arabin taloon sen jälkeen kun neuvottelut Libyan kriisin ratkaisemisesta kariutuivat.


title: Libyan sisällissota

text: Gaddafin vastustajat muodostivat jo sodan alkuvaihessa 31-jäsenisen siirtymäajan kansallisen neuvoston Bengasissa. Se julistautui 5. maaliskuuta Libyan tasavallan yksinomaiseksi edustajaksi. Sen puheenjohtajana on entinen oikeusministeri Mustafa Abdul Jalil. Puhemiehenä on ihmisoikeuslakimies Abdul Hafiz Ghoga. Sen toimeenpanevan komitean tai hallituksen avainhenkilöinä ovat puheenjohtaja Mahmoud Jibril, sotavoimien päällikkö Omar Hariri ja ulkoasiainedustaja Ali al-Essawi. Omar Hariri osallistui Gaddafin kanssa vuoden 1969 kaappaukseen. Ali al-Essawi on entinen Intian-lähettiläs.


title: Libyan sisällissota

text:
Ranska tunnusti 10. maaliskuuta Kansallisen neuvoston maan lailliseksi hallitukseksi.
Suomen ulkoministeri Alexander Stubbin mukaan neuvostoa ei voitu tunnustaa, koska sen toimijoita ei tunnettu ja joukossa oli Gaddafin ministereitä. Sodan päätyttyä neuvostosta tuli Libyan hallitus. Neuvostolla oli vaikeuksia pitää maata hallussaan, ja maassa puhkesi useita levottomuuksia 2012 ja 2013. Keväällä 2014 Libyan hallitus alkoi menettää alueita maan itäosissa Gaddafin puoleen kannattajille ja eri islamistijoukoille. Muun muassa Bengasin hallinnasta käytiin taisteluita.


title: Libyan sisällissota

text: Toukokuussa 2014 Libyassa tuli vallankaappauksella valtaan kenraali Khalifa Haftar, joka ilmoitti taistelevansa islamisteja ja ääriryhmiä vastaan. Haftar vaati parlamenttia luovuttaman vallan väliaikaiselle hallinnolle, joka laatisi Libyalle uuden perustuslain. Kaappaajat ilmoittivat lisäksi torjuvansa liikemies Ahmed Maiteeqin nimityksen Libyan uudeksi pääministeriksi.


title: Luis Felipe Méliz

text: Luis Felipe Méliz Linares (s. 11. elokuuta 1979 Santa Clara, Kuuba) on Espanjan kansalaisuuden 28. joulukuuta 2007 saanut pituushyppääjä.


title: Luis Felipe Méliz

text: Méliz sijoittui kolmanneksi alle 20-vuotiaiden MM-kisoissa 1998 tuloksella 791 cm. Sevillan MM-kisoissa 1999 hän karsiutui, mutta Sydneyn olympialaisissa 2000 hän oli seitsemäs tuloksella 808 cm. Seuraavana vuonna hän oli yhdeksäs Lissabonin sisäratojen MM-kisoissa tuloksella 769 cm, mutta karsiutui Edmontonin MM-kisoissa. Vuonna 2003 hän oli neljäs Birminghamin sisäratojen MM-kisoissa tuloksella 801 cm ja yhdestoista Pariisin MM-kisoissa tuloksella 773 cm. Seuraavana vuonna hän karsiutui Budapestin sisäratojen MM-kisoissa.


title: Luis Felipe Méliz

text: Méliz oli toistamiseen seitsemäs olympialaisissa hypättyään Pekingissä 2008 tuloksen 807 cm. Seuraavana vuonna hän karsiutui Berliinin MM-kisoissa, mutta Barcelonan EM-kisoissa 2010 hän oli yhdestoista tuloksella 790 cm. Samalla tuloksella hän oli kuudes Pariisin sisäratojen EM-kisoissa 2011, mutta karsiutui myöhemmin samana vuonna Daegun MM-kisoissa. Istanbulin sisäratojen MM-kilpailuissa 2012 hän sijoittui kahdeksanneksi tuloksella 750 cm ja myöhemmin samana vuonna Helsingin EM-kilpailuissa hän sijoittui toiseksi tuloksella 821 cm.


title: Luis Felipe Méliz

text: Mélizin ennätys on 843 cm, jonka hän hyppäsi Jenassa 3. kesäkuuta 2000. Sisäradoilla hän on hypännyt 821 cm Madridissa 16. helmikuuta 2000.


title: Thunderbolt (yhtye)

text: Thunderbolt on puolalainen vuosina 1993-2007 toiminut black metal -yhtye, joka perustettiin Glogówssa, Puolassa.


title: Thunderbolt (yhtye)

text: Viimeisin tunnettu kokoonpano


title: Thunderbolt (yhtye)

text: Entiset jäsenet


title: Thunderbolt (yhtye)

text: Studioalbumit


title: Thunderbolt (yhtye)

text: EP:t


title: Thunderbolt (yhtye)

text: Demot


title: Thunderbolt (yhtye)

text: Split-albumit


title: Tanskan tienumerointijärjestelmä

text: Tanskan tienumerointijärjestelmässä pääteille on varattu numerot 1-60 ja sivuteille numerot 100-600, mutta kaikki numerot eivät ole käytössä. Päätiet merkitään keltaiselle pohjalle mustalla numerolla lukuun ottamatta eurooppateitä, jotka merkitään vihreälle taustalle valkoisella numerolla ja E-tunnuksella, esimerkiksi eurooppatie 20 merkitään E20. Tanskassa, Ruotsissa ja Norjassa eurooppatiet ovat osa kansallista numerointia, joten eurooppatiellä ei ole erillistä kansallista tienumeroa. Sivutiet merkitään valkoiselle pohjalle mustalla numerolla, ja ne vastaavat Suomen seututeitä. Pienempiä sivuteitä ei erikseen merkitä opastukseen. Eurooppatienumeron numeroista kansallista maantietä ei yleensä ole lukuun ottamatta tienumeroita 47 ja 55, jotka ovat sekä eurooppateitä että kansallisia teitä.


title: Jussi-palkinnot 1952

text: Jussi-gaala 1952 järjestettiin 18. marraskuuta 1952 ravintola Kaivohuoneella Helsingissä. Tilaisuudessa palkittiin elokuvat, jotka olivat saaneet ensi-iltansa Helsingissä 1.10.1951–30.9.1952. Eniten Jusseja keräsi "Omena putoaa..." (yhteensä 5 kappaletta).


title: Rokki-Kokki

text:
Rokki-Kokki on suomalainen lastenorkesteri joka perustettiin vuonna 1991.
Vuonna 1997 Rokki-kokilla oli oma Rokki-Kokki Kolaa juoma jota valmisti Laitilan Virvoitusjuomatehdas.
Vuoden 2009 taitoluistelun EM-kisoissa kuultiin yhtyeen tekemä virallinen kisarokki "Luistinrokki".
Vuonna 2010 orkesteri sai Raision kaupungin kultturipalkinnon.
Vuonna 2011 Rokki-Kokki juhlisti 20-vuotista lastenmusataivaltaan.


title: El Cocuyn kansallispuisto

text: El Cocuyn kansallispuisto on kansallispuisto Kolumbiassa. Puiston pinta-ala on 306 000 hehtaaria, ja siihen kuuluu yli 25 vuorenhuippua, joista monet ovat ympäri vuoden lumen ja jään peitossa. Huiput kurottuvat 600–5 330 metrin korkeuteen. Puiston eläinlajeihin kuuluvat tapiirit, töyhtökapusiiniapina ja kaikki Kolumbian kissaeläimet sekä lukuisat lintulajit.


title: Iguaquen kansallispuisto

text: Iguaquen kansallispuisto on kansallispuisto Kolumbiassa. Puiston pinta-ala on 6 750 hehtaaria, ja siihen kuuluu myyttinen järvi, jota alkuasukkaat pitävät jumalien ja maailman vesivarojen syntypaikkana. Metsien kasvillisuus on monimuotoista: siellä kasvaa tammia, saniaisia ja orkideoita.


title: Los Nevadosin kansallispuisto

text: Los Nevadosin kansallispuisto on kansallispuisto Kolumbiassa. Puiston pinta-ala on 58 300 hehtaaria, ja siihen kuuluu tulivuoriketju, jonka korkein huippu on Tolima, noin 5 200 metriä. Muita korkeita vuoria ovat Quindío 4 750 metriä merenpinnasta, Santa Isabel (4 950 m), El Cisne (4 700 m) ja Nevado del Ruiz (5 400 m). Eläimistön joukossa on tapiireja, silmälasikarhuja sekä 20 lepakkolajia ja monia lintuja.


title: Optiolaina

text: Optiolaina on osakeyhtiön liikkeeseen laskema joukkovelkakirjalaina, merkintäoikeuslaina, johon liittyy optiotodistuksia. Merkitsijät saavat lainan pääoman ja koron takaisinmaksun lisäksi oikeuden merkitä yhtiön osakkeita tiettyyn hintaan tiettyinä aikoina. Pörssissä optiolaina noteerataan sekä optiotodistusten kanssa että ilman niitä.


title: Optiolaina

text: Optiolainat tulivat Suomeen 1980-luvun kasinotalousvuosina. Suomen pörssihistorian ensimmäinen optiolaina oli Skop-rahoituksen optiolaina vuonna 1986. Optiolainaa mainostettiin sanoilla ”varma perustuotto, tilaisuus kurssivoittoihin, riskittömästi!”. Optiolainoista tuli nopeasti suosittuja. Esimerkiksi Tampellan optiolainaa ehdittiin myydä 162 sekuntia. Muita suosittuja optiolainoja 1987 olivat SP-sijoituksen, Amerin ja Leipurien Tukun lainat. Nokian optiolainasta 1987 sai parhaimmillaan 100 % voiton.


title: Näkymätön (Paul Austerin romaani)

text: Näkymätön ("Invisible") on Paul Austerin romaani vuodelta 2009. Teoksen on suomentanut Erkki Jukarainen, ja suomennoksen on julkaissut 2010 Tammi. Teos jakautuu neljään osaan, joissa tarina jatkuu osasta toisen, mutta kunkin jakson kertoo eri ääni eri näkökulmasta.


title: Näkymätön (Paul Austerin romaani)

text: Austerin viidettätoista romaania on luonnehdittu hänen parhaakseen. Vahvasti eroottisesti latautunut romaani kulkee monella tasolla ja avautuu kolmen kertojan näkökulmasta. Se yltää neljälle vuosikymmenelle ja maantieteellisesti New Yorkista Pariisin kautta Karibianmeren saarelle.


title: Näkymätön (Paul Austerin romaani)

text: Runoilijan urasta haaveileva opiskelija Adam Walker tapaa keväällä 1967, aikana jota leimasi Vietnamin sota, juhlissa ranskalaisen professorin Rudolf Bornin ja tämän naisystävän Margotin. Pariskunta saa hänet lumoihinsa, ja heidän välilleen kehittyy kolmiodraama, jota Adam neljänkymmen vuoden kuluttua käy läpi. Kirjan jaksoista kesä kertoo Adamin taustan ja tuo tarinaan hänen sisarensa. Syksyllä Adam on opiskelijavaihdossa Pariisissa, missä hän kohtaa pariskunnan uudestaan. Auster kirjoittaa perinteisen kertomuksen, joka vie mukanaan, vaikka teos on rakenteellisesti moderni ja eri aikamuodoissa kerrottu. Taitavasti kerrottu tarina on myös rankka ja surullinen. Paljon muun ohella kirja kertoo siitä, miten ihminen tulee ihmiseksi.


title: Näkymätön (Paul Austerin romaani)

text: Kriitikko Seppo Turunen näkee Austerin kirjailijanlaadun omaperäisyyden, kun hän toteaa että moni kirjailija kirjoittaa ammatikseen kirjoja baareissa kuulemistaan tarinoista. Auster puolestaan rakentaa kirjan kirjaksi. Turunen kuvaa lukukokemustaan kiehtovaksi, ällöttäväksi, syvälle ihmisen mieleen leikkaavaksi. Ville Miettinen sanoo kritiikissään, että kirjassa yhdistyvät loistavasti rullaava tarina, kestävä psykologinen jännite ja "kerta kaikkiaan kiehtovat henkilöt", joista muodostuu erinomainen romaani. Jari Olavi Hiltunen toteaa Opettaja-lehden kritiikissään Austerin kirjoitustaidon kehittyneen jopa huikeaksi. Näkökulmat ovat tuoreita, henkilökuvaus kekseliästä ja kerronta persoonallista.


title: Näkymätön (Paul Austerin romaani)

text: Ensimmäistä kertaa Austeria lukeva Miracle Jones sanoo, että hänet on pitänyt poissa Austerista muiden kriitikoiden hienostelevat analyysit. Kun hän sai "Näkymättömän" lahjaksi, ilmeni, ettei Auster olekaan mikään elitistinen älykkö vaan viihdyttäjä, joka rakastaa kirjoittamista ja on "hiton hyvää luettavaa".


title: Näkymätön (Paul Austerin romaani)

text: Kriitikko Jukka Väänänen kehuu Erkki Jukaraisen suomennoksen tavoittavan jälleen kerran kirjailijan hengen.


title: Kajaanin Planeetta

text: Kajaanin Planeetta ry on Kajaanin ja sen lähikuntien alueella toimiva tähtitieteellinen yhdistys, jonka tavoitteena on edistää alueensa tähtitieteen harrastusta.


title: Kajaanin Planeetta

text: Yhdistys perustettiin vuonna 1987. Yhdistyksen tarkoituksena on edistää ja tukea tähtitieteen harrastamista, ylläpitää tähtiharrastustoimintaa, järjestää kokouksia, esitelmiä ja tähtinäytöksiä sekä toimia harrastajien yhdyssiteenä.


title: Kajaanin Planeetta

text: Planeetalla on observatorio Kajaanin Lehtikankaan kaupunginosan vesitornin huipulla. Vesitornin huipulla sijaitsee myös seuran kerhohuone jossa järjestetään toimintakauden aikana viikoittain yleisöluentoja.


title: Yrjö Suontausta

text: Yrjö Erland Suontausta (9. joulukuuta 1901 Turku – 11. toukokuuta 1952 Helsinki) oli suomalainen poliitikko, oikeusneuvos ja jalkapalloilija.


title: Yrjö Suontausta

text: Suontausta suoritti ylemmän oikeustutkinnon 1929 ja sai varatuomarin arvon 1931. Hän toimi useissa eri tehtävissä Turun hovioikeudessa vuosina 1933–1947. Suontausta valittiin Kansallisen edistyspuolueen kansanedustajaksi Turun eteläisestä vaalipiiristä 1945. Hän toimi tehtävässä kaksi vuotta kunnes siirtyi Korkeimman oikeuden jäseneksi 1947.


title: Yrjö Suontausta

text: Suontausta pelasi nuoruudessaan jalkapalloa Turun Palloseurassa. Hän voitti seurassa Suomen mestaruuden 1928 ja edusti Suomen maajoukkuetta vuosina 1927–1929 viidessä maaottelussa, joissa hän teki yhden maalin. Pelaajauran jälkeen hän toimi TPS:n puheenjohtajana.


title: Kaulushaikalat

text: Kaulushaikalat ("Hexanchiformes") on rustokaloihin kuuluva hailahko. Nykyään elävät lajit kuuluvat kahteen heimoon ja niitä tavataan valtameristä.


title: Kaulushaikalat

text: Kaulushaikalojen fossiileita on löydetty ja vanhimmat niistä on ajoitettu keskiselle jurakaudelle. Tällaisia hävinneitä heimoja ovat muun muassa jurakaudelta paleoseenikaudelle elänyt "Orthacontidae" ja devonikautinen "Mcmurdodontidae".


title: Kaulushaikalat

text: Nykyään elävät kaulushaikalat jaetaan yleensä kahteen heimoon kaulushaihin ("Chlamydoselachidae") ja kidushaihin ("Hexanchidae"). Luokittelussa on vaihtelua ja toisinaan lahkoon luetaan kuuluvaksi myös kolmas heimo "Notorynchidae" tai kaulushait erotetaan omaksi lahkokseen "Chlamydoselachiformes". Heimoihin kuuluu yhteensä viisi lajia.


title: Kaulushaikalat

text: Muista haikaloista poiketen kaulushaikaloihin kuuluvilla lajeilla on kuusi tai seitsemän kidusaukkoa. Silmissä ei ole vilkkuluomia ja hengitysaukot silmien takana ovat pienet ja sijaitsevat kaukana silmistä. Hampaat ovat kolmikärkisiä. Selkäeviä on yksi ja se on tyypillisesti takaruumiissa lähellä pyrstöä. Kaulushaikalat ovat ovovivipaarisia eli synnyttävät eläviä poikasia. Niitä tavataan syvistä vesistä Atlantin, Intian ja Tyynenvaltameren alueilta.


title: RMS Alaunia (1925)

text: RMS Alaunia oli Cunard Linen omistama höyrylaiva. Laiva rakennettiin John Brown and Companyn telakalla Clydebankissa, jossa se laskettiin vesille 2. heinäkuuta 1925.


title: RMS Alaunia (1925)

text: Amiraliteetti lunasti aluksen 25. elokuuta 1939 muutettavaksi apuristeilijäksi (), jolloin se aseistettiin kahdeksalla kuuden tuuman tykillä ja kahdella kolmen tuuman ilmatorjuntatykillä. Alus otettiin palvelukseen 27. syyskuuta, jolloin sen viirinumeroksi määrättiin F17.


title: RMS Alaunia (1925)

text: "HMS Alaunia" sijoitettiin ensin Halifaxin saattajaosastoon, jossa se palveli 1. toukokuuta 1940 tapahtuneeseen uudelleen organisointiin saakka. Tämän jälkeen alus kuului Bermudan ja Halifaxin saattajaosastoon, joka huhtikuussa 1941 muuttui Pohjois-Atlantin saattajaosastoksi. Alus siirrettiin marraskuussa 1941 Itä-Intian asemalle, jossa se palveli aina maaliskuuhun 1944 (Itäinen laivasto maaliskuusta 1942). Alus oli huhtikuusta alkaen Plymouthin alaisuudessa.


title: RMS Alaunia (1925)

text: Amiraliteetti osti aluksen 8. joulukuuta 1944, minkä jälkeen se 21. elokuuta 1945 mennessä muutettiin raskaaksi korjausalukseksi Britannian Tyynenmeren ja Itä-Intian laivastoja varten. Alus aseistettiin 20 20 millimetrin ilmatorjuntatykillä. Toisen maailmansodan päätyttyä alus palveli Devonportissa konemiesten koulutuspaikkana, kunnes se myytiin romutettavaksi. Alus saapui Blythiin romutettavaksi 10. syyskuuta 1957.


title: Challenger-luokka (risteilijä)

text: Challenger-luokka oli Britannian Kuninkaallisen laivaston kahden toisen luokan panssarikansiristeilijän muodostama alusluokka.


title: Koivikko

text: Koivikko voi tarkoittaa seuraavia:


title: Guillaume Jumiègeslainen

text: Guillaume Jumiègeslainen (Guillaume de Jumièges, William of Jumièges (lempinimi "Calculus"), k. noin 1071) oli normannien tärkeimpiä varhaisia historioitsijoita. Hän oli Jumiègesin luostarin munkki Rouenin lähellä ja kirjoitti historiallisia muistiinpanojaan vuodesta 1026. 1050-luvulla hän jatkoi Dudon työtä Normandian herttuoiden elämäkertojen kirjoittamiseksi. Työnsä hän sai päätökseen 1069 ja se tunnetaan nimellä "Gesta Normannorum".


title: HMS Challenger (1902)

text: HMS Challenger oli Britannian Kuninkaallisen laivaston Challenger-luokan panssarikansiristeilijä, joka palveli ensimmäisessä maailmansodassa.


title: HMS Challenger (1902)

text: Alus tilattiin Chathamin telakalta. Sen köli laskettiin 1. joulukuuta 1900 ja alus laskettiin vesille 27. toukokuuta 1902. Alus valmistui 3. toukokuuta 1904.


title: HMS Challenger (1902)

text: Alus aloitti palveluksensa Australian asemalla, ja se poistettiin palveluksesta 10. lokakuuta 1912, jolloin se siirrettiin reserviin. Se palasi palvelukseen ensimmäisen maailmansodan alkaessa.


title: HMS Challenger (1902)

text: Alus palveli aluksi 9. Risteilijälaivueessa Länsi-Afrikan asemalla ennen siirtoaan Itä-Afrikan vesille. Alus myytiin romutettavaksi 1920.


title: William Malmesburylainen

text: William Malmesburylainen (William of Malmesbury, k. noin 1143) oli oppinut anglonormandialainen historioitsija. Hänen selkeä, ironisella latinallaan kirjoitettu tyylinsä on saanut ihailijoita läpi vuosisatojen. Toimiessaan Malmesburyn luostarin kirjastonhoitajana William matkusti laajalti tutkimuksia tehdessään. Ensimmäisen historiallisen kirjansa "De gestis regum Angolorum" hän kirjoitti 1120-luvulla, mutta kun "De gestis pontificum" sai kuitenkin huonon vastaanoton, hän kirjoitti Gloucesterin jaarlille omistetun kirjan Englannin viimeaikaisista tapahtumista "Historia novum".


title: Oda

text: Oda voi tarkoittaa seuraavia:


title: Verh’njadzvinsk

text: Verh’njadzvinsk () eli Verhnedvinsk (, , ) on pieni kaupunki ja hallintopiiri Valko-Venäjän Vitsebskin alueen luoteisosissa Itämereen laskevan Väinäjoen varrella. Vuoden 2009 väestönlaskennassa kaupungin asukasluku oli 7 360. Koko Verh’njadzvinskin piirissä asui tuolloin 24 675 ihmistä; tähän sisältyi myös Osvejan kaupunkityyppinen taajama (). Vuoteen 1962 kaupungin nimi oli Drissa (ven. Дрисса, valkoven. "Drysa").


title: Verh’njadzvinsk

text: Lähimmät suuremmat kaupungit ovat Navapolatsk ja Polatsk, jotka sijaitsevat maanteitse (P20 kantatietä) tai vesitse (Väinäjokea) noin 60 ja 70 kilometriä Verh’njadzvinskista itäkaakkoon. Jatkettaessa kantatietä P20 länteen, raja Liettuaan on vastassa noin 30 kilometrin päässä (Grigorovštšina-Paternieki-raja-asemapari) ja Daugavpilsiin on noin 100 kilometrin matka.


title: Firework

text: ”Firework” on kappale yhdysvaltalaisen laulaja-lauluntekijän Katy Perryn toiselta studioalbumilta "Teenage Dream". Se julkaistiin kolmantena singlenä albumilta 26. lokakuuta 2010 CHR-radioformaatissa. Kappaleen tekijöitä ovat Perryn lisäksi Mikkel S. Eriksen, Tor Erik Hermansen, Sandy Wilhelm ja Ester Dean.


title: Ikäraja

text: Ikäraja tarkoittaa tuotteen tai palvelun käytön rajaamista joko lainsäädännön tai suosituksen kautta.


title: Uinti kesäolympialaisissa 1952 – miesten 200 metrin rintauinti

text: Miesten 200 metrin rintauintiin Helsingin olympiakisoissa osallistui 40 uimaria 27 eri maasta. Kilpailu suoritettiin kolmessa vaiheessa. Alkueristä selvisi 16 nopeinta välieriin ja välierien kahdeksan parasta finaaliin. Kilpailu käytiin 31. heinäkuuta -2. elokuuta Helsingin uimastadionilla. Yhdysvaltain Gerald Holan voitti alkuerät olympiaennätysajalla, mutta putosi jatkosta välierissä. Loppukilpailussa Australian John Davies paranteli olympiaennätystä yli kahdella sekunnilla. Kaikki finalistit uivat perhostyylillä.


title: Videopelin ikäraja

text: Videopelin ikäraja on järjestelmä, jolla luokitellaan tietokone- ja videopelit käyttäjälle sopivaksi katsottuihin ikäryhmiin. Useimmiten ne ovat valtion viranomaisten määrittelemiä ja toisinaan osana elokuvien ikärajajärjestelmää.


title: Videopelin ikäraja

text: Suomessa on laitonta luovuttaa ja myydä 18+ luokituksen saanutta peliä alle 18-vuotiaalle, rangaistuksena voidaan langettaa sakko tai vankeutta enintään kuusi kuukautta.


title: Videopelin ikäraja

text: Pelien ikärajoja Suomessa ovat:


title: Videopelin ikäraja

text: Tuotteiden pakkauksissa esitettävät sisältösymbolit kertovat tärkeimmät syyt, joiden vuoksi peli on saanut ikärajaluokituksen. Symboleja on kahdeksan: väkivalta, kiroilu, kauhu, huumeet, seksi, syrjintä, uhkapeli ja verkkopeli.


title: Tərtərin piirikunta

text: Tərtərin piirikunta (, ) on paikallishallintoalue Azerbaidžanissa. Vuonna 1934 perustetun piirin pinta-ala on 960 neliökilometriä. Asukkaita on 98 600 henkeä (vuonna 2010).


title: Tərtərin piirikunta

text: Tərtərin piiri sijaitsee Azerbaidžanin lounaisosassa Kaukasusvuoriston reuna-alueella. Se rajoittuu pohjoisessa Goranboyn ja Yevlaxin, idässä Bərdən, etelässä Ağdamin ja lännessä Kəlbəcərin piireihin. Azerbaidžanin parlamentti liitti lokakuussa 1992 Tərtərin piiriin Vuoristo-Karabahiin kuuluneen Mardakertin piirin, joka on nykyään armenialaisten joukkojen hallussa. Azerbaidžanin virallisen hallinnollisen jaon mukaisen Tərtərin piirin länsiosa on näin osa de facto itsenäistä Vuoristo-Karabahin tasavaltaa.


title: Tərtərin piirikunta

text: Piirin keskus on Tərtərin kaupunki, josta on 332 kilometriä maan pääkaupunkiin Bakuun. Azerbaidžanin hallussaan pitämällä alueella on 42 maalaiskuntaa ja 50 kylää. Kaupunkiväestön osuus on 29,8 % (vuonna 2010).


title: Tərtərin piirikunta

text: Seudun pääelinkeinoja ovat maanviljely ja karjanhoito.


title: HMAS Stalwart

text: HMAS Stalwart (viirinumerot F4A, H56 ja H14) oli Britannian kuninkaallisen laivaston Australian laivastolle luovuttama amiraliteetin S-luokan hävittäjä, joka palveli maailmansotien välillä.


title: HMAS Stalwart

text: "HMAS Stalwart" siirrettiin valmistuessaan Australian laivastolle, joka otti sen palvelukseensa 27. tammikuuta 1920 Devonportissa. Se lähti toisen Australialle luovutetun aluksen "HMAS Anzacin" kanssa 26. helmikuuta Australiaan. Alus vietti pääosan palvelusajastaan Australian itärannikon satamissa.


title: HMAS Stalwart

text: Alus siirrettiin reserviin 1. joulukuuta 1925, ja se myytiin romutettavaksi 4. kesäkuuta 1937 Sydneyssä Penguins Limitedille.


title: Konversio-optimointi

text: Konversio-optimointi on internetmarkkinoinnin osa-alue, jossa pyritään rakentamaan verkkosivua siten, että se kykenisi saamaan mahdollisimman monet sivun vierailijat toteuttamaan verkkosivun ylläpitäjän sivuilleen asettamia liiketoiminnallisia tavoitteita. Verkkosivujen konversioasteella (CR - Conversion Rate) tarkoitetaan suhdelukua, joka lasketaan vertaamalla toteutuneiden tavoitteiden, esimerkiksi uutiskirjeiden tilausmäärien, määrää verkkosivulla vierailleiden käyttäjien määrään tiettynä ajanjaksona.


title: Konversio-optimointi

text: Konversioaste ( % ) = Toteutuneet tavoitteet (kpl) / Kävijämäärät


title: Konversio-optimointi

text:
Verkkosivujen konversio-optimointi on hakukoneoptimoinnin ja hakusanamainonnan ohella yksi internetmarkkinoinnin keskeisimmistä ja nopeimmin kasvavista osa-alueista.
Internetmarkkinoinnissa konversiolla voidaan tarkoittaa pääsääntöisesti kahta erilaista tapahtumaa. Verkkokaupassa konversioaste mittaa sellaisten ostotapahtumien määriä, jotka johtuvat nimenomaan tietystä kaupallisesta ärsykkeestä, esimerkiksi mainosbannerin klikkaamisesta. Verkkosivuilla konversioaste voi mitata useita erilaisia tapahtumia, esimerkiksi verkkopalveluun rekisteröityneiden käyttäjien määrää, tietokoneohjelman kokeiluversion lataamismääriä tai esimerkiksi uutiskirjeen tilausmääriä. Olennaista konversioasteen mittaamisessa on todentaa, että toteutunut tavoite on johtunut nimenomaan tietystä ärsykkeestä, esimerkiksi verkkosivun ylläpitäjän pyynnöstä.


title: Hitaussäde

text: Hitaussäteeksi kutsutaan suuretta, joka kuvaa pyörivän kappaleen hitautta. Se lasketaan ottamalla kappaleen massayksiköiden ja pyörimisakselin välisistä etäisyyksistä neliöllinen keskiarvo.


title: Hitaussäde

text: Rakennesuunnittelussa sovelletaan kaksiulotteista hitaussädettä. Hitaussäde lasketaan kaavalla:


title: Hitaussäde

text: tai


title: Hitaussäde

text: jossa I on jäyhyysmomentti ja "A" on kokonaispoikkipinta-ala. Hitaussäde on käyttökelpoinen arvioitaessa palkin jäykkyyttä. Jos kaksiulotteisen pyörimistensorin diagonaalikomponentit (pääjäyhyysakselit) ovat erisuuret, palkki altistuu rakenteelliselle deformaatiolle akselinsa ympäri pienemmän diagonaalimomentin suuntaan.


title: Hitaussäde

text: Jatkuvan aineen tapauksessa hitaussäde lasketaan yleensä integroimalla kappaleen tilavuuden yli.


title: Hitaussäde

text: Hitaussäde ("r") halutun akselin ympäri voidaan laskea hitausmomenttien "I" ja massan kautta seuraavasti:


title: Hitaussäde

text: Jossa "I" on skalaari, eikä hitausmomenttitensori.


title: Hitaussäde

text: Polymeerifysiikassa hitaussädettä käytetään kuvaamaan polymeeriketjun mittasuhteita. Yksittäisellä ajanhetkellä molekyylin hitaussäde voidaan laskea seuraavasti:


title: Hitaussäde

text:
Jossa formula_6 ovat yksittäisten monomeerien avaruudellisten asemien keskiarvo.
Huomataan, että hitaussäde on verrannollinen yksittäisten monomeerien välisten etäisyyksien neliölliseen keskiarvoon:


title: Hitaussäde

text: Kolmas tapa laskea hitausäde on laskea pyörimistensorin diagonaalikomponenttien summa.


title: Hitaussäde

text: Polymeeriketju ei ole jäykkä kappale. Kappaleen konformaatio muuttuu jatkuvasti ja kappaleen hitaussäde on ymmärrettävä keskiarvoksi yksittäisistä hitaussäteistä ajan kuluessa:


title: Hitaussäde

text: Jossa kulmasulkeet formula_9 takoittavat joukon keskiarvoa.


title: Hitaussäde

text: Täysin vapaa polymeeriketju noudattaa satunnaiskävelijää kolmessa ulottuvuudessa. Tällaisessa tapauksessa hitaussäde on:


title: Hitaussäde

text: formula_11 edustaa yksittäisen monomeerin pituutta polymeerissä. Kuitenkin formula_12 on vahvasti riippuvainen polymeerin jäykkyydestä ja voi vaihdella useita kertalukuja, jolloin formula_13 pienenee samassa suhteessa.


title: Hitaussäde

text: Yksi syy miksi hitausäde on mielenkiintoinen suure, on sen helppo mittaaminen useilla fyysisillä menetelmillä. Esimerkiksi pienkulmaneutronisironnalla tai pienkulmaröntgensirontalla voidaan mitata nanometrien tai kymmenien nanometrien kokoluokkaa olevien hiukkasten hitaussäde. Teoreettiset polymeerifyysikot voivat näin tarkistaa mallinsa suhteessa kokeelliseen maailmaan.


title: Hitaussäde

text: Osoitetaan, että kaksi määritelmää formula_14 ovat tauntologioita:


title: Hitaussäde

text: Lasketaan summa kahden viimeisen termin yli soveltaen määritelmään formula_6, jolloin päädytään kaavaan:


title: Sergio Ballesteros

text: Sergio Martínez Ballesteros (s. 4. syyskuuta 1975 Burjassot, Espanja) on espanjalainen entinen jalkapalloilija. Hän oli pelipaikaltaan keskuspuolustaja.


title: Sergio Ballesteros

text: Ballesteros on Levanten junioriakatemian kasvatti. Tammikuussa 1996 hän siirty loppukauden kestävällä lainasopimuksella Tenerifeen. Hän teki ensiesiintymisensä maan pääsarjassa Primera Divisiónissa 3. tammikuuta 1996 ottelussa Racing Santanderia vastaan. Lainan päätyttyä Tenerife teki siirrosta pysyvän ja niin hän siirtyi kokonaisvaltaisesti saarelaisseuraan. Ballesteros nousi seuraavien kausien aikana joukkueen yhdeksi tärkeimmistä pelaajista, etenkin puolustuspäässä.


title: Sergio Ballesteros

text: Kaudeksi 2001–2002 hän siirtyi Villarrealiin, jota ennen hän oli edustanut yhden kauden madridilaisseura Rayo Vallecanoa. Hän edusti Villarrealia seuraavat kolme kautta, ollen joukkueen yksi ehdottamista puolustuksen luottopelaajista.


title: Sergio Ballesteros

text: Vuodet 2004–2008 Ballesteros edusti Mallorcaa, jossa hän pelasi lopulta yhteensä yli 100 sarjaottelua. Vuonna 2008 hänet vapautettiin sopimuksestaan ja niin hän teki paluun takaisin kasvattajaseuraansa Levanteen.


title: Sergio Ballesteros

text: Ballesteros päätti ammattilaisuransa kauden 2012–2013 päätteeksi.


title: Björn Feiring

text: Björn Feiring (6. maaliskuuta 1903 Helsingin maalaiskunta − 12. heinäkuuta 1974 Helsinki) oli suomalainen lakimies ja pitkäaikainen eduskunnan taloudenhoitaja.


title: Björn Feiring

text: Björn Feiring tuli ylioppilaaksi vuonna 1921, suoritti ylemmän oikeustutkinnon ja valmistui lakitieteen kandidaatiksi vuonna 1929 ja sai varatuomarin arvon vuonna 1931. Vuosina 1929−1931 hän toimi notaarina valtiovarainministeriössä, vuosina 1932−1939 toimistopäällikkönä valtiontalouden tarkastusvirastossa, vuosina 1939−1940 toimistosihteerinä ulkoministeriössä ja vuodesta 1940 eduskunnan taloudenhoitajana.


title: Björn Feiring

text: Björn Feiring joutui jättämään virkansa vakavan sairauden vuoksi syksyllä 1967, jolloin eduskunnan oli palkattava hänelle sijainen. Sijainen löysi eduskunnan taloustoimiston kassaholvista − pöytälaatikoista, kirjekuorista, matkalaukuista, pahvilaatikoista ja lattialla lojuneiden paperien alta − käteistä rahaa yli 16 miljoonan markan arvosta. Oikeuskansleri Jaakko Enäjärven asiassa keväällä 1968 tekemästä tutkimuksesta ilmeni, että Feiring oli vuosina 1944−1947 osittain ja sen jälkeen kokonaan jättänyt suorittamatta valtiolle ennakonpidätyslain mukaiset verot ja sosiaaliturvamaksut maksettuaan sitä ennen kansanedustajille palkat käteisenä. Tästä huolimatta eduskunnan tilintarkastajat olivat vuosittain hyväksyneet tilit; tilintarkastuskertomuksia ei kuitenkaan löytynyt kaikilta vuosilta. Tapahtuneen paljastuminen vasta sen jatkuttua pitkälti yli 20 vuotta johtui siitä, että Suomen Pankin virkamiehet olivat eduskuntaa kohtaan tuntemansa kunnioituksen vuoksi uskoneet kaiken olleen kunnossa. Feiring ei myöskään ollut päästänyt ketään muita kassaholviin. Hän ei kuitenkaan ollut käyttänyt rahoja millään tavoin hyväkseen, vaan oli itse elänyt erittäin vaatimattomasti, miltei kurjasti.


title: Björn Feiring

text: Tapahtuneesta nosti eduskunnassa erityisen kovan melun Suomen Maaseudun Puolueen puheenjohtaja ja silloin ainoa kansanedustaja Veikko Vennamo. Vuoden 1970 eduskuntavaalien jälkeen SMP:n 18-henkinen eduskuntaryhmä laati asiasta syytekirjelmän Björn Feiringiä, eduskunnan pääsihteeriä Olavi Salervoa ja eduskunnan tilintarkastajia vastaan. Tällöin oikeuskansleri Jaakko Enäjärvi rajoitti syytteen asiasta koskemaan vain taloudenhoitajana toiminutta Feiringiä. Syksyllä 1971 SMP:n eduskuntaryhmä vaati syytteen nostamista syksyllä 1970 eläkkeelle jäänyttä Enäjärveä vastaan valtakunnanoikeudessa hänen vapautettuaan syytteestä jutun asianosaiset Feiringiä lukuun ottamatta. Eduskunnan perustuslakivaliokunta katsoi tämän jälkeen, ettei asian viemiseksi valtakunnanoikeuteen ollut perusteita, mutta antoi Enäjärvelle huomautuksen. Eduskunta hyväksyi perustuslakivaliokunnan kannan äänin 158−18 SMP:n jäädessä yksin vähemmistöön. Juttu siirtyi Feiringin osalta keskusrikospoliisille, mutta asian poliisitutkimus kesti niin kauan, että Feiring kuoli ennen kuin jutun oikeuskäsittely ehti alkaa.


title: Länsimäen koulu

text: Länsimäen koulu on Itä-Vantaalla Hakunilan suuralueen Länsimäessä sijaitseva monikulttuurinen yhtenäiskoulu (peruskoulun luokka-asteet 4–9). Koulussa on noin 450 oppilasta. Koulun oppilailla on lähes 30 eri äidinkieltä. Opetus- ja avustustehtävissä toimii noin 40 aikuista.


title: Länsimäen koulu

text: Syyskaudesta 2016 lähtien aiemmin Martinlaakson koulussa toiminut kaksikielinen suomi–saksa-opetus siirtyy Länsimäen kouluun.


title: Länsimäen koulu

text: Vuosina 2014–2015 rakennettiin Ylläs-osaan alakoululaisten lisäsiipi. Aiempi, sisäilmaongelmista kärsinyt Pallas-osa purettiin pois. Vantaan kaupunki varautui kaavamuutoksella uudisrakennusten rakentamiseen vapautuneelle alueelle. Pallaksen purku oli myös lisäsiivelle saadun valtionavun ehtona.


title: Länsimäen koulu

text: Länsimäen koulun läheisyydessä sijaitsevat muun muassa Länsimäen kirjasto, Juoksuhaudanpuisto, Vartiokujan päiväkoti ja Rajakylän liikuntapuisto. Mellunmäen metroasema sijaitsee noin 1,1 kilometriä koulun eteläpuolella.


title: Christchurchin maanjäristys 2011

text: Christchurchin maanjäristys 2011 oli magnitudin (M) 6,2 maanjäristys, joka tapahtui Uuden-Seelannin Eteläsaarella 22. helmikuuta 2011 kello 12:51 paikallista aikaa (UTC+13). Sen keskus oli noin 5 kilometriä Canterburyn hallintoalueen pääkaupungista Christchurchista. Maanjäristys seurasi noin puoli vuotta aikaisemmin tapahtunutta syyskuun 2010 järistystä. Tuolloin kukaan ei kuollut, mutta järistys aiheutti mittavia tuhoja. Helmikuun maanjärsitystä pidettiin syyskuun tapahtuman jälkijäristyksenä, mutta se aiheutti myös tuhansia omia jälkijäristyksiään seuraavan vuoden aikana ja myöhemminkin. Kesäkuussa 2011 koettiin 5.6 ja 6.3 magnitudin jälkijäristykset, joulukuussa 2011 toinen sarja tuhoisia järistyksiä, ja vielä helmikuussa 2016 Godley Headin kalliosta osa murtui ja vajosi mereen jälkijäristyksessä.


title: Christchurchin maanjäristys 2011

text: Järistys aiheutti paljon tuhoa Christchurchissa, Uuden-Seelannin toiseksi asutuimmassa kaupungissa. Järistyksessä kuoli 185 ihmistä. Pääministeri John Key sanoi 22. helmikuuta päivän ”voivan hyvinkin olla Uuden-Seelannin synkin päivä”. Uudessa-Seelannissa julistettiin kansallinen poikkeustila.


title: Christchurchin maanjäristys 2011

text: Yhdysvaltalaisen JPMorgan Chase & Co -investointipankin sijoitusanalyytikot arvioivat, että maanjäristyksestä koituneet tuhot voivat maksaa vakuutusyhtiöille jopa 16 miljardia Uuden-Seelannin dollaria.


title: Christchurchin maanjäristys 2011

text: Uudessa-Seelannissa mitataan vuodessa yli 14 000 maanjäristystä, mutta vain murto-osa ylittää voimakkuudeltaan 5 Richterin asteikolla. Tuhoisin järistys oli vuonna 1931, jolloin magnitudin 7,4 maanjäristys tappoi 256 ihmistä.


title: Roman Novotný

text: Roman Novotný (s. 5. tammikuuta 1986 Přerov) on tšekkiläinen pituushyppääjä.


title: Roman Novotný

text: Novotný sijoittui seitsemänneksi alle 18-vuotiaiden MM-kisoissa 2003 tuloksella 696 cm ja kolmanneksi alle 23-vuotiaiden EM-kisoissa 2007 tuloksella 787 cm. Ensimmäisissä aikuisten arvokisoissaan, Pekingin olympialaisissa 2008, hän oli kahdeksas hypättyään tasan 8 metriä. Seuraavana vuonna hän karsiutui sekä Torinon sisäratojen EM-kisoissa että Berliinin MM-kisoissa, mutta Barcelonan EM-kisoissa 2010 hän oli kahdestoista tuloksella 765 cm. Pariisin sisäratojen EM-kisoissa 2011 hän oli kahdeksas tuloksella 766 cm.


title: Roman Novotný

text: Novotnýn ennätys on 821 cm, jonka hän hyppäsi Brnossa 22. heinäkuuta 2008. Sisäradoilla hän on hypännyt 805 cm Prahassa 26. helmikuuta 2009. Hän on lisäksi hypännyt korkeutta 215 cm ja kolmiloikkaa 15,49 m sekä juossut 60 metriä aikaan 6,81 s ja 100 metriä aikaan 10,64 s.


title: Nantucket Sleighride

text: Nantucket Sleighride voi viitata seuraaviin:


title: Olga Kutšerenko

text: Olga Sergejevna Kutšerenko (, s. 5. marraskuuta 1985 Volgograd) on venäläinen pituushyppääjä.


title: Olga Kutšerenko

text: Kutšerenko karsiutui Valencian sisäratojen MM-kisoissa 2008. Seuraavana vuonna hän oli kolmas Torinon sisäratojen EM-kisoissa tuloksella 682 cm ja viides Berliinin MM-kisoissa tuloksella 677 cm. Barcelonan EM-kisoissa 2010 hän sai jälleen pronssia tuloksella 684 cm.


title: Olga Kutšerenko

text: Daegun MM-kilpailuissa 2011 Kutšerenko sijoittui alun perin toiseksi tuloksella 677 cm. Hänet kuitenkin hylättiin vuonna 2017 kun hänen Daegussa antamansa dopingnäyte osoittautui uusintatutkimuksissa positiiviseksi. Hän sai kahden vuoden kilpailukiellon ajalle 17.12.2016 – 16.12.2018 ja kaikki hänen tuloksensa hylättiin takautuvasti 28.8.2011 lähtien. Vuonna 2013 hän sijoittui sisäratojen EM-kilpailuissa Göteborgissa alun perin kuudenneksi tuloksella 662 ja Moskovan MM-kilpailuissa viidenneksi hypättyään 682.


title: Olga Kutšerenko

text: Kutšerenkon ennätys on 713 cm, jonka hän hyppäsi Sotšissa 27. toukokuuta 2010. Sisäradoilla hän on hypännyt 687 cm Krasnodarissa 15. tammikuuta 2008.


title: Khushi Ram

text: Khushi Ram (s. 15. tammikuuta 1916) oli intialainen voimistelija, joka osallistui Helsingin olympiakisoissa kaikkiin miesten henkilökohtaisiin lajeihin sijoittuen parhaimmillaan rekillä sijalle 183. Permannolla hän oli 184. ja muissa lajeissa viimeinen - 185.


title: Nantucketin rekiajelu

text: Nantucketin rekiajelu on Nantucketin saaren valaanpyytäjien aikoinaan käyttämä termi, jolla viitattiin tilanteeseen, jossa valas on huomannut, että siihen on osunut harppuuna. Valas yrittää paeta ja vetää perässään valaanpyyntivenettä. "Rekiajelun" vauhti riippui valaan koosta, eli suurempi valas veti lujempaa. Kovinta vauhtia veti kaskelotti, jonka vauhti saattoi nousta 37 kilometriin tunnissa. Kun valas uupui, valaanpyytäjät tappoivat sen.


title: Nantucketin rekiajelu

text: Mountainin kappale "Nantucket Sleighride" albumilla "Nantucket Sleighride" perustuu tähän termiin.


title: Magdalena Tul

text: Magdalena Tul (s. 29. huhtikuuta 1980 Gdańsk) on puolalainen laulaja. Hänet valittiin edustamaan maataan Düsseldorfissa järjestettävään Eurovision laulukilpailuun 2011. Hän osallistui kilpailuun kappaleella "Jestem". Esitys ei päässyt kilpailun semifinaalista finaaliin.


title: Vladimir Suharev

text: Vladimir Suharev (ven. Владимир Георгиевич Сухарев) (10. heinäkuuta 1924, Tuya-Mukon, Osh Oblast, Kirgistan – 30. huhtikuuta 1997) oli neuvostoliittolainen yleisurheilija.


title: Vladimir Suharev

text: Hän juoksi Neuvostoliiton hopeaa saavuttaneessa joukkueessa Helsingin olympiakisoissa 1952 ja Melbournen olympiakisoissa 1956 4 x 100 metrin viestissä. Euroopan mestaruutta hän oli voittamassa samassa lajissa 1950. Suharev sijoittui Helsingin olympialaisissa 1952 100 metrin juoksussa viidenneksi ajalla 10,5.


title: Vladimir Suharev

text: Suharevin 100 metrin ennätys oli 10,3 vuodelta 1951 ja 200 metrin ennätys 21,1 vuodelta 1956.


title: Frances Karttunen

text: Frances Esther Karttunen (o.s. Ruley, s. 1942) on yhdysvaltalainen kielitieteilijä ja historioitsija. Hän on suorittanut Ph.D. -tutkinnon Indianan yliopistossa. Karttunen on tutkinut muun muassa mesoamerikkalaisia kieliä ja kirjallisuutta ja nuoruudessaan myös suomen kielen fonologiaa ja syntaksia. Hän on kirjoittanut useita kirjoja kotiseutunsa Nantucketin historiasta.


title: Frances Karttunen

text: Karttunen työskenteli lähes 30 vuotta Texasin yliopistossa Austinissa. Karttunen oli ensin naimisissa kielitieteilijä Lauri Karttusen kanssa ja myöhemmin historioitsija Alfred W. Crosbyn kanssa.


title: Salomaa Group

text: Salomaa Group on Pohjoismaiden suurin perheomisteinen markkinointipalveluja ja liikkeenjohdon konsultointia tarjoava yhtiöryhmä, johon kuuluvat Dagmar, Kaski Agency (ent. Adsek), SEK, Quru, Vimma ja Voitto .


title: Salomaa Group

text: Osassa yhtiöistä kansainvälisellä Grey Groupilla on vähemmistöomistus 22,5 %. Salomaa Yhtiöt Oy on emoyhtiö, joka tarjoaa Salomaa Groupille liiketoiminnan johtamisen, kehittämisen ja hallinnon palveluja. Sen toimitusjohtaja on Antti Kärävä.


title: Salomaa Group

text: SEK on vuonna 1935 perustettu markkinointitoimisto, joka on erikoistunut markkinointistrategioihin ja brändien rakentamiseen sekä markkinointiviestinnän suunnitteluun. SEK Design -yksikkö kehittää yritys- ja brändi-identiteettejä. SEK on Markkinoinnin, teknologian ja luovuuden liiton (MTL) jäsen, ja yrityksen toimitusjohtaja on Jaakko Rantala.


title: Salomaa Group

text: SEK-nimi muodostuu sen perustaneiden graafikkojen, Jorma Suhosen, Holger Erkelenzin ja Aarno Knuusin, sukunimien alkukirjaimista. Aarne Salomaa toimi SEKin toimitusjohtajana vuosina 1941–1955, jolloin toimisto muuttui ateljeesta varsinaiseksi mainostoimistoksi. SEK & Grey -nimi otettiin käyttöön vuonna 1987. Vuonna 2016 SEK & Grey Oy, SEK Loyal Oy, SEK Point Oy ja SEK Public Oy yhdistettiin Oy SEK Ab:ksi.


title: Salomaa Group

text: Toimisto on voittanut vuoden 2010 loppuun mennessä lähes 800 palkintoa markkinointialan kilpailuissa. Palkintoja on myönnetty muun muassa seuraavissa kisoissa: Cannes Lions, Vuoden Huiput, Kultajyvä, Epica, Eurobest, Clio Awards, Cresta Awards, Voitto - Suomalainen mainoselokuvakilpailu, The Golden Award of Montreux, MediaFinlandia, Moscow International Advertising Festival, AdProfit, Campaign Media Awards, Kultasulka, Effie, Kaiku-radiomainoskilpailu, Grand One ja Vuoden markkinointiteko.


title: Salomaa Group

text: SEK Loyal oli vuonna 1992 perustettu asiakkuustoimisto. SEK Loyal auttoi asiakkaitaan huolehtimaan omista asiakkaistaan. Vuoteen 2005 yritys toimi nimellä Grey Direct & Digital, sitä ennen nimi oli Grey Direct.


title: Salomaa Group

text: SEK Loyalin vuonna 2004 Alko Oy:lle suunnittelema kampanja oli Suomen ensimmäinen Cannes Lions -kisassa Cyber-sarjan shortlistalle päässyt kampanja. Suomessa SEK Loyal voitti 2000-luvulla lähes vuosittain palkintoja Suomen Asiakkuusmarkkinointiliiton järjestämissä kohdistetun markkinoinnin kisoissa. SEK Loyalin toimitusjohtaja oli Sari Sotkas. SEK Loyalin liiketoiminnot yhdistettiin vuonna 2016 muiden SEK-yhtiöiden kanssa Oy SEK Ab:ksi.


title: Salomaa Group

text: SEK Point oli vuonna 1999 perustettu, digitaalisen ja painetun materiaalin tuotantotoimisto. Toimisto tunnettiin nimellä Main Domain vuoteen 2009 asti, jolloin yritykseen keskitettiin tuotanto-osaamista myös Salomaan muista yhtiöistä. SEK Pointin toimitusjohtaja oli Jaakko Rantala. SEK Pointin liiketoiminnot yhdistettiin vuonna 2016 muiden SEK-yhtiöiden kanssa Oy SEK Ab:ksi.


title: Salomaa Group

text: SEK Promote oli vuonna 1991 perustettu myynninedistämiseen ja markkinointiviestintään erikoistunut mainostoimisto. Nimi otettiin käyttöön 15. toukokuuta 2012, aiemmin yritys tunnettiin nimillä SEK Pro, Grey Pro ja Grey Production. SEK Promotella oli toimipisteet Helsingissä ja Porissa, josta yritys osti mainostoimisto Mainosporin vuonna 2004. Vuonna 2013 SEK Promoten liiketoiminnot yhdistettiin SEK Pointiin.


title: Salomaa Group

text: SEK Public oli vuonna 1989 perustettu viestintätoimisto, jonka palveluja olivat muun muassa sisäinen viestintä, palveluviestintä, markkinointi-PR, kasvuviestintä, vastuuviestintä ja kriisiviestintä. Nimi otettiin käyttöön keväällä 2010, kun Salomaa Yhtiöihin kuulunut viestintätoimisto GCI Finland Oy osti viestintätoimisto Aidema Oy:n liiketoiminnan. Yhtiö oli kansainvälisen, maailmanlaajuisesti 50 toimistoa käsittävän Cohn & Wolfe -viestintätoimistoketjun Suomen yksikkö. SEK Publicin toimitusjohtaja oli Sari Siikasalmi. SEK Publicin liiketoiminnot yhdistettiin vuonna 2016 muiden SEK-yhtiöiden kanssa Oy SEK Ab:ksi.


title: Salomaa Group

text: Mediatoimisto Dagmar on vuonna 1973 perustettu, Suomen suurin mediatoimisto, jolla on toimipisteet Helsingissä, Turussa ja Tampereella.


title: Salomaa Group

text: Dagmariin kuuluu useita liiketoimintayksikköjä: digitaaliseen markkinointiviestintään erikoistunut Dagmar Digital, hakukonemarkkinointiyksikkö Dagmar Search, kansainvälisen markkinoinnin yksikkö Dagmar Global Connections, tutkimus- ja analysointiyksikkö Dagmar Insight&Implementation, Pk-yritysten mediaosto- ja suunnittelupalveluihin erikoistunut Mediaekspertti ja Luovan mediasuunnittelun yksikkö Dagmar Inspiration. Dagmarin toimitusjohtaja on Tuula Kallio.


title: Salomaa Group

text: Mediatoimisto Voitto on vuonna 1983 perustettu, Suomen viidenneksi suurin mediatoimisto. Nykyinen nimi otettiin käyttöön syksyllä 2010, jolloin yhtiö siirtyi kokonaan Salomaa Yhtiöiden omistukseen. Yritys perustettiin aikoinaan nimellä Mediamestarit. Vuonna 1998 nimi muutettiin MediaComiksi.


title: Salomaa Group

text: Mediatoimisto Voiton osaamisalueita ovat muun muassa mediastrategiat, -suunnittelu ja ostaminen, kansainvälinen markkinointi, digitaalinen markkinointi sekä tutkimus. Voiton toimitusjohtaja on Mika Vehmersuo.


title: Salomaa Group

text: Kaski on nimellä Adsek vuonna 1980 perustettu markkinointitoimisto, jolla on toimipisteet Helsingissä ja Tampereella. Adsekin nimi muuttui Kaski Agencyksi lokakuussa 2016. Kasken toimitusjohtaja on Heikki Veijola.


title: Salomaa Group

text: Adsek Avec oli vuonna 2009 perustettu asiakkuusmarkkinoinnin suunnittelutoimisto. Sen liiketoiminnot yhdistettiin Adsekiin vuonna 2014.


title: Salomaa Group

text: Perfecto oli vuonna 2004 perustettu konsultointi- ja valmennustoimisto, joka oli erikoistunut ydinviestien kirkastamiseen, käytännönläheiseen toimintatapojen kehittämiseen ja taitovalmennuksiin. Sen liiketoiminnot on yhdistetty SEK Publiciin.


title: Salomaa Group

text: Evidens oli vuonna 1995 perustettu tutkimustoimisto, joka oli erikoistunut asiakas- ja henkilöstötutkimuksiin, esimiesarviointiin sekä konseptien toimivuuden testaamiseen (mystery shopping). Helmikuuhun 2014 saakka toimisto tunnettiin nimellä Qualitems. Evidensin liiketoiminnot yhdistettiin Voittoon 2018.


title: Holmenkollbakken

text: Holmenkollbakken on hyppyrimäki Holmenkollenilla Oslossa Norjassa.


title: Holmenkollbakken

text: Holmenkollbakkenissa sijaitsee maailman vanhin hiihtomuseo. Hiihtomuseo avattiin vuonna 1932 ja vuonna 1966 se siirrettiin hyppyrimäen sisätiloihin. Holmenkollenin alueella vierailee vuosittain 1,2 miljoona kävijää.


title: Holmenkollbakken

text: Ensimmäinen hyppyrimäki paikalle rakennettiin vuonna 1892 ja se avattiin 31. tammikuuta 1892. Avajaiskilpailua oli katsomassa 20 000 ihmistä. Vuodesta 1892 asti lähes joka vuosi on järjestetty perinteiset Holmenkollenin hiihtofestivaalit, mäkihyppy oli ensimmäisen kerran virallisena kilpailuna vasta vuonna 1933, yhdistetyn ollessa tärkein kilpailu vuodesta 1892 asti.


title: Holmenkollbakken

text: Mäkihypyn kehittyessä Holmenkollbakkenia on remontoitu useita kertoja, ensimmäisen kerran vuonna 1904, kun puusta ja lumesta rakennettu hyppyrin keula korvattiin kivirakennelmalla. Ensimmäinen torni rakennettiin puusta vuonna 1914. Vuonna 1928 se korvattiin uudella 19 metriä korkealla tornilla, samalla alastulorinnettä laajennettiin ja siihen asennettiin viemäröinti. Remontin jälkeen Holmenkollbakkenissa järjestettiin vuoden 1930 hiihdon maailmanmestaruuskilpailut. Vuonna 1939 puinen torni korvattiin uudella betonirakenteisella tornilla.


title: Holmenkollbakken

text: Toinen maailmansota keskeytti kilpailujen järjestämisen kuudeksi vuodeksi. Ensimmäistä kilpailua toisen maailmansodan jälkeen tuli seuraamaan 106 000 katsojaa, yksi katsojista oli Norjan kuningas Haakon VII. Vuoden 1952 talviolympialaisia varten betonipilareiden varaan rakennettiin uusi torni ja symmetrinen katsomo alastulorinteen molemmille puolille. Vuonna 1963 hyppyrimäkeä modernisoitiin vuoden 1966 hiihdon MM-kilpailuja varten. Ennen vuoden 1982 hiihdon MM-kilpailuja koko alue mukaan lukien Holmenkollbakken uusittiin täysin. Uudessa K90 Holmenkollbakkenissa oli hyppääjien lämmittelyhuone nimeltään "Diamond" tornin huipulla. Vuoden 1992 remontissa hyppyrimäen K-pistettä siirrettiin 90 metristä 115 metriin.


title: Holmenkollbakken

text: Ennen vuoden 2011 hiihdon MM-kilpailuja koko alue mukaan lukien Holmenkollbakken uusittiin täysin. Vanhan hyppyrimäen purkaminen aloitettiin lokakuussa 2008, jonka kriittiset pisteet olivat K115 HS128. Vanhan tornin huipulla sijainnut urheilijoiden lämmittelyhuone on nykyisin käytössä läheisellä Midtstulia rekruttanlegg-stadionilla. Uuden hyppyrimäen rakennustyöt aloitettiin 17. lokakuuta 2008, hyppyrimäen suunnitteli JDS Architects -yritys. Tilalle rakennetun uuden hyppyrimäen virallisia avajaisia vietettiin 3. maaliskuuta 2010. Avajaisia oli katsomassa 7 000 ihmistä ja avajaishypyn suoritti Anette Sagen. Uusi K120 HS134 Holmenkollbakken oli näin ollen valmis vuoden 2011 hiihdon MM-kilpailuja varten.


title: Holmenkollbakken

text: Talviolympialaisissa 1952 mäkihyppykilpailun voitti norjalainen Arnfinn Bergmann.


title: Holmenkollbakken

text: Mäkihypyn maailmanmestaruuden ovat voittaneet vuonna 1930 norjalainen Gunnar Andersen ja vuonna 1966 norjalainen Bjørn Wirkola. Vuoden 1982 maailmanmestaruudet suurmäessä voitti Matti Nykänen ja joukkuekilpailun voitti Norja joukkueella Johan Sætre, Per Bergerud, Ole Bremseth ja Olav Hansson. Vuoden 2011 maailmanmestaruudet suurmäessä voitti itävaltalainen Gregor Schlierenzauer ja joukkuekilpailun voitti Itävalta joukkueella Gregor Schlierenzauer, Martin Koch, Andreas Kofler ja Thomas Morgenstern.


title: Holmenkollbakken

text: Virallisen mäkiennätyksen 141,0 metriä on hypännyt Andreas Kofler, epävirallisen mäkiennätyksen 142,5 metriä on hypännyt Anders Jacobsen.


title: Holmenkollbakken

text: Vanhan Holmenkollbakkenin virallisen mäkiennätyksen 134,0 metriä hyppäsi Andreas Widhölzl, epävirallisen mäkiennätyksen 136,0 metriä hyppäsi Tommy Ingebrigtsen.


title: Holmenkollbakken

text: Naisten mäkiennätyksen 137,5 metriä on hypännyt Sara Takanashi, epävirallisen mäkiennätyksen 140,0 metriä on hypännyt Maren Lundby.


title: Holmenkollbakken

text: Holmenkollbakkenin vastamäessä on järjestetty 1. tammikuuta 2018 ja 2019 alppihiihdon maailmancupin kaupunkiparipujottelukilpailut.


title: Holmenkollbakken

text: Vuonna 2018 miesten kilpailun voitti ruotsalainen André Myhrer ja naisten kilpailun yhdysvaltalainen Mikaela Shiffrin. Vuonna 2019 kilpailun voittivat Marco Schwarz ja Petra Vlhová.


title: Holmenkollenin hiihtofestivaalit

text: Holmenkollenin hiihtofestivaalit, usein myös Holmenkollenin kisat (norjaksi "Holmenkollen skifestival" tai "Holmenkollrennene"), on perinteikäs vuosittainen pohjoismaisten hiihtolajien kilpailutapahtuma Norjassa, Oslon Holmenkollenilla Holmenkollenin kansallisareenalla sekä Holmenkollbakken- ja Midtstubakken-hyppyrimäissä. Holmenkollenin kisat kuuluvat FIS:n maailmancupiin ja niiden nykyinen virallinen nimi on Holmenkollen FIS World Cup Nordic. Kilpailun järjestää Skiforening. Vuonna 2009 Holmenkollenin remontin vuoksi maastohiihto- ja ampumahiihtokilpailut kilpailtiin Trondheimissa ja mäkihypyn ja yhdistetyn kilpailut Vikersundissa. Vuoden 2011 hiihdon maailmanmestaruuskilpailut kilpailtiin Holmenkollenilla, eikä erillisiä Holmenkollenin hiihtofestivaaleja järjestetty. Aikaisemmin Holmenkollenilla on pidetty MM-kilpailut vuosina 1930, 1966 ja 1982. Tämän lisäksi Holmenkollenilla kilpailtiin vuoden 1952 talviolympialaisten pohjoismaisten hiihtolajien kilpailut. Holmenkollenilla on kilpailtu myös ampumahiihdon maailmanmestaruuskilpailuja vuosina 1999, 2000 ja 2002.


title: Holmenkollenin hiihtofestivaalit

text: Holmenkollenin hiihtofestivaalien järjestäjä Skiforening perustettiin 1883, ja se otti Husebyrennet-kisojen järjestämisvastuun Christiania Skiklubilta vuonna 1884. Husebyrennet kilpailtiin vuosittain vuoteen 1891 asti, ennen kuin Skiforening siirsi kisat Holmenkollenille vuodeksi 1892. Yhdistetty, joka koostui mäkyhypystä ja 18 km hiihdosta, oli Holmenkollenin tärkein kilpailu, mutta sen lisäksi oli myös mäkikilpailu 18-20-vuotiaille.


title: Holmenkollenin hiihtofestivaalit

text: Maastohihtokilpailuja on kilpailtu vuodesta 1900 alkaen, jolloin kilpailumatka oli 30 km. Perinteinen Holmenkollenin 50 km hiihto, "5-mila i Kollen", korvasi vuodesta 1902 alkaen 30 km hiihdon. Vuonna 1933 mukaan tuli 18 km maastohihtokilpailu, joka muutettiin 15 km kisaksi vuonna 1954. Naiset saivat osallistua Holmenkollenin kisoihin ensimmäisen kerran vuonna 1954, jolloin heille oli 10 km kilpailu. Vuonna 1967 tuli mukaan naisten 5 km kilpailu ja vuonna 1981 20 km kilpailu. Nuorten kilpailuja on kilpailtu vuodesta 1959 alkaen.


title: Holmenkollenin hiihtofestivaalit

text: Vuonna 1905 mukaan tuli yli 32-vuotiaiden mäkihyppykilpailu. Varsinainen Holmenkollenin mäkikilpailu hypättiin ensimmäisen kerran kuitenkin vasta vuonna 1933, kun yli 20-vuotiaiden (myöhemmin yli 16-vuotiaiden) mäkikilpailu tuli ohjelmaan. Kruununprinssi Olav osallistui mäkihyppyyn vuosina 1922 ja 1923.


title: Holmenkollenin hiihtofestivaalit

text: Jo vuonna 1903 kisoissa oli mukana ulkomaalaisia. Ensimmäinen ulkomaalainen, joka voitti Holmenkollenilla oli Suomen Anton Collin, joka voitti 50 km hiihdon vuonna 1922. Ensimmäinen ulkomaalainen mäkihypyn voittaja oli Ruotsin Sven Selånger vuonna 1939 ja ensimmäinen ulkomaalainen yhdistetyn voittaja oli Ruotsin Sven Israelsson vuonna 1947.


title: Holmenkollenin hiihtofestivaalit

text: Vuonna 1947 mukaan tuli myös alppihiihtokilpailuja; miesten ja naisten pujottelu ja syöksylasku, sekä vuodesta 1951 alkaen myös miesten ja naisten suurpujottelu. Holmenkollen Kandahar -nimeä kantaneet alppihiihtokilpailut kilpailtiin kuitenkin Holmenkollenin alueen ulkopuolella.


title: Holmenkollenin hiihtofestivaalit

text: FIS:n maailmancupien käynnistyttyä kilpailumuodot ovat vaihdelleet. Mäkihyppykisoja on ollut Midtstubakken-normaalimäessä sekä myös viestejä on ollut ohjelmassa. Maailmancupin käynnistyttyä alppihiihto putosi pois kisaohjelmasta.


title: Holmenkollenin hiihtofestivaalit

text: Vuonna 1973 järjestettiin ensimmäinen Lasten Holmenkollen-päivä ja suraavana vuonna ensimmäinen Holmenkollmarsen. Näiden tapahtumien myötä kisojen nimeksi muutettiin Holmenkollenin hiihtofestivaalit. Festivaalien ohjelmassa on tapahtunut muutoksia edelleen sen jälkeenkin.


title: Holmenkollenin hiihtofestivaalit

text: Vuonna 2008 hypättiin viimeinen kilpailu vanhasta Holmenkollenin hyppyrimäestä. Kisan voitti Norjan Tom Hilde. Lisäksi samana vuonna kilpailtiin miesten 50 km ja naisten 30 km hiihtokilpailut toistaiseksi viimeistä kertaa väliaikalähtöina. Viimeiset vapaan hiihtotavan 50 km ja 30 km väliaikalähtökilpailut vuonna 2008 voittivat Ruotsin Anders Södergren ja Ukrainan Valentyna Ševtšenko. Viimeiset perinteisen hiihtotavan 50 km ja 30 km väliaikalähtökilpailut vuonna 2007 voittivat Norjan Odd-Bjørn Hjelmeset ja Suomen Aino-Kaisa Saarinen. Vuodesta 2010 alkaen Holmenkollenin 50 km ja 30 km kilpailut on kilpailtu yhteislähtöinä, kuten myös vuoden 2009 kilpailut Trondheimissa.


title: Holmenkollenin hiihtofestivaalit

text: Vuonna 2012 Holmenkollenin hiihtofestivaalit järjestiin 9.-11. maaliskuuta. Kisaohjelmaan kuului mäkihypyssä yksi suurmäen kilpailu, maastohiihdossa miesten 50 km ja naisten 30 km yhteislähtökilpailut sekä yhdistetyssä kaksi kilpailua, joista ensimmäisen mäkiosuus hypättiin normaalimäessä ja toisen suurmäessä. Jälkimmäinen yhdistetyn kilpailu päätti yhdistetyn maailmancup-kauden.


title: Holmenkollenin hiihtofestivaalit

text: Holmenkollenilla järjestetään myös yleensä viikko hiihtofestivaalien jälkeen ampumahiihdon maailmancupin kilpailut. Vuonna 2012 kilpailut käytiin kuitenkin jo 2.-5. helmikuuta. Kilpailumuodot olivat sprintti, takaa-ajo ja yhteislähtö.


title: Place des Vosges

text: Place des Vosges [plas de voʒ] on Pariisin vanhin aukio. Se valmistui vuonna 1612. Yhtenäisen ja symmetrisen talorivistön ympäröimä nelikulmionmuotoinen puistomainen aukio sijaitsee Marais’n kaupunginosassa. Aukio on suljettu kolmelta sivulta, mutta sen pohjoisreunalla kulkee Rue des Francs-Bourgeois -katu.


title: Place des Vosges

text: Place des Vosgesia ympäröi 36 kolmikerroksista taloa, yhdeksän jokaisella sivulla. Kaikissa taloissa on identtiset punatiiliset julkisivut ja aumakatot. Aukiota pidetään kodikkaana ja kauniina.


title: Place des Vosges

text: Aukio suunniteltiin Ranskan kuningas Henrik IV:n määräyksestä ja se oli tarkoitettu hovielämän julkiseksi keskukseksi. Aukion etelä- ja pohjoislaidalle rakennettiin kuningasparin asunnoiksi tarkoitetut "Pavillon du Roi" (kuninkaan paviljonki) ja "Pavillon de la Reine" (kuningattaren paviljonki), jotka erottuvat edelleen korkeampina muista aukiota ympäröivistä rakennuksista. Aukio rakennettiin vuoden 1609 aikoihin, mutta se valmistui vasta Henrik IV:n kuoleman jälkeen, eikä Ranskan kuningaspari koskaan asunut siellä. Aukio vihittiin vuonna 1612 Ludvig XIII:n ja Anna Itävaltalaisen häiden yhteydessä. Aukio tunnettiin nimellä "Place Royale" (kuninkaallinen aukio) aina vuoteen 1800, jolloin se sai nykyisen nimensä Vosgesin departementin mukaan.


title: Place des Vosges

text: Place des Vosgesilla järjestettiin 1600-luvulla turnajaisia. Kirjailija Victor Hugo asui aukion laidalla 16 vuotta. Aukion keskellä sijaitsi vuodesta 1639 kardinaali Richelieun pystyttämä kuningas Ludvig XIII:n ratsastajapatsas, joka kuitenkin tuhottiin vallankumouksen aikana.


title: Portti naisten maahan

text: Portti naisten maahan () on Sheri S. Tepperin vuonna 1988 ilmestynyt tieteisromaani.


title: Ruohojen maa

text: Ruohojen maa () on Sheri S. Tepperin vuonna 1989 ilmestynyt tieteisromaani.


title: Pete Rock

text: Peter Phillips (s. 21. kesäkuuta 1970 The Bronx, New York), tunnetaan paremmin taitelijanimellään Pete Rock on yhdysvaltalainen musiikkituottaja, DJ ja rap-artisti. Hän aloitti musiikin tuottamisen 1990-luvun alussa yhdessä suosituimmista ryhmässä nimeltään Pete Rock & CL Smooth. Kun yhtye hajosi, Rock jatkoi soolouralla joka toi hänelle maailmanlaajuisen arvostuksen, tosin vain pienen menestyksen valtavirtamusiikin kanssa. Häntä on kehuttu yhdeksi parhaaksi hiphop-tuottajaksi kautta aikojen. Hän on myös rap-artisti Grap Luvan isoveli ja rap-artisti Heavy D:n serkku.


title: Hevisaurus

text: Hevisaurus on suomalainen lapsille suunnattu heavy metal -yhtye. Tyypillistä yhtyeelle on dinosaurusaiheiset esiintymispuvut. Hevisauruksen ensiesiintyminen oli Elämä Lapselle -konsertissa 9. syyskuuta 2009. Ensimmäinen kiertue alkoi Helsingin Tavastia-klubilta 22. marraskuuta 2009. Hevisaurus on julkaissut yhteensä seitsemän albumia. Hevisauruksesta on suomen lisäksi olemassa myös espanjan-, unkarin- ja ruotsinkieliset versiot.


title: Hevisaurus

text: Legendan mukaan valtavan metronomin aiheuttamasta dinosaurusten joukkosukupuutosta 65 miljoonaa vuotta sitten selvisi viisi Velhojen vuoren uumeniin jäänyttä jättimäistä metallista dinosauruksen munaa. Vuonna 2009 samalle vuorelle kokoontui noitien piiri. Sen keskelle osui salama, joka muutti maan tuhkaksi paljastaen munat. Noitien aloittaman loitsimisen vaikutuksesta munat räjähtivät auki, ja niistä kuoriutui viisi ennennäkemätöntä jurametallisaurusta, jotka muodostivat Hevisaurus-yhtyeen.


title: Hevisaurus

text: Vuoden 2011 alussa Mirka Rantanen ajautui välirikkoon yhtyeen levy-yhtiön Sony Musicin kanssa. Tämän seurauksena Rantanen perusti live-kokoonpanossa toimineiden yhtyeen jäsenten kanssa Sauruxet-yhtyeen. Hevisaurus-yhtyeessä jatkaa yhtyeen alkuperäinen laulaja.


title: KungFu To'a

text: Kung Fu To'a on persialainen kamppailulaji. Sen kehitti 1960-luvulla Ibrahim Mirzaii. Kung Fu To'assa kiinnitetään erityistä huomiota fyysiseen ja psyykkiseen terveyteen ja meditaatioon. Nykyään Kung Fu To'a on Iranissa suosituin kamppailulaji Kyokushin karaten ja potkunyrkkeilyn jälkeen.


title: KungFu To'a

text:
Kung Fu To'an kehitti professori Ibrahim Mirzaii 1950–1970. Mirzaii loi tyylin, jonka tarkoituksena on mahdollistaa kaikki käytettävissä oleva kehon energia. Hän teki matkan Aasian halki tutustuakseen uusiin taistelulajeihin ja voidakseen niiden pohjalta kehittää omaansa. Mirzaii kehitti Kung Fu To'an taekwondon, karaten, Shaolinin kungfun ja taijin avulla. Kung Fu To'an tarkoitus on tehdä kehosta joustava, nopea ja erittäin tehokas. Iranin 1978-1979 vallankumouksen jälkeen Kung Fu To'a kiellettiin, koska Mirzaiin opetukset miellettiin vaarallisiksi. Hänen jalkaansa ammuttiin muutama vuosi vallankumouksen jälkeen ja hän pakeni ensin Turkkiin, ja sitten Eurooppaan.
Kun kielto poistettiin, Mirzaiin oppilaat levittäytyivät ja rupesivat opettamaan lajia muille.


title: Luettelo Suvi Teräsniskan kappaleista

text: Tämä on luettelo Suvi Teräsniskan levyttämistä kappaleista Listassa on kaikkiaan 40 kappaletta.


title: Pirun merta

text: Pirun merta on suomalaisen heavy metal-yhtye Kilven viides studioalbumi, joka julkaistiin 7. lokakuuta 2009. Albumi on yhtyeen ensimmäinen ilman kosketinsoittaja Juha "Kukkis" Kukkolaa. Kitaristi Pete Kilven mukaan uutta kosketinsoittajaa ei edes harkittu vaan yhtye halusi muuttaa tyyliään . Albumi onkin huomattavasti kitaravetoisempi kuin mikään aikaisemmista ja sanoitukset ovat synkempiä.


title: Pirun merta

text: Kilpi jäi keikkatauolle 11. lokakuuta 2008 voidakseen keskittyä paremmin tulevan albumin kirjoittamiseen ja äänittämiseen. Keikkatauko päättyi ensimmäisen singlen, Viinapirun, aikoihin 18. huhtikuuta 2009. Pirun mertaa seurannut Kilven kiertue päättyi 18. syyskuuta 2010.


title: Pirun merta

text: Yhtye julkaisi albumin reilusti odotettua aikaisemmin kitaristi Pete Kilven siirryttyä takaisin yhtyeen pääsäveltäjäksi. Kitaristi vetäytyi henkilökohtaisiin syihin vedoten neljännen albumin kirjoitus-aikoihin kappaleiden kirjoittamisesta lähes täydellisesti, mutta palasi yllättävän nopeasti . IV-albumilla hän otti osaa vain yhden kappaleen säveltämiseen, kun taas Pirun merta- albumilla Pete Kilpi oli sävelsi tai oli mukana säveltämässä viittä kappaletta kymmenestä.


title: Pirun merta

text: Albumilta julkaistiin kaksi singleä, 22. huhtikuuta 2009 "Viinapiru" ja 24. helmikuuta 2010 "Käännetään maailma". Viinapirusta julkaistiin singlen yhteydessä myös musiikkivideo, joka on ollut julkaisustaan asti nähtävissä Kilven MySpace-sivulla.


title: Pirun merta

text: Albumi nousi julkaisuaan seuraavalla viikolla Suomen virallisen albumi-listan sijalle 37, mutta putosi sieltä seuraavalla viikolla.


title: Pirun merta

text: Pirun merta on raskain Kilven julkaisema albumi, joka on lähellä esim. Acceptin ja Judas Priestin tyyliä. Tärkein syy tyylin muutokseen oli todennäköisesti kosketinsoittaja Juha Kukkolan jättäytyminen yhtyeestä. Lisäksi kappaleet sisältävät Kilvelle poikkeuksellisen raskaita ja lähes laahaavia riffejä, kuten ”Kyykäärmeenpää”. Myös vokalisti Taage Laihon laulu on huomattavasti aiempaa aggressiivisempaa ja lähempänä murinaa, kuten kappaleessa "Viinapiru". Laihon kirjoittamat sanoitukset käsittelevät mm. maailmaa tuhoavaa ihmistä (Katalat ihmiset ja Pahan Ilman Linnut), ja menetettyä rakkautta (Rakkaudessa rakkaudeton). Poikkeuksena synkkään tyyliin ovat humoristiset "Viinapiru" ja "Hoitaja".


title: Pirun merta

text: Tyylin muutos aiheutti pääasiassa positiivisia reaktioita kuulijakunnassa, joka oli pitänyt edellistä albumia lievänä pettymyksenä. Noisen Lauri Nieminen antoi albumille neljä tähteä viidestä sanoen: ” Viides albumi (Pirun merta) on yhtyeen raskain ja jatkaa edellisen levyn viitoittamalla tiellä, nostaen bändin kiistatta yhdeksi kotimaan melodisen hevin kärkinimistä. Biisimateriaali on tarttuvaa ja monipuolista, laulupuolella tarjoillaan paikka paikoin myös murinaa melodisen vokalisoinnin lisäksi". Tämän lisäksi esimerkiksi Imperiumin Mape Ollila antoi albumille seitsemän tähteä kymmenestä , ja Mestan J.A. Kaunisto 3,5 tähteä viidestä .


title: Pirun merta

text: Kaikki kappaleet säveltänyt Kilpi sekä sanoittanut Taage Laiho, ellei toisin mainittu.


title: Mika Brushane

text: Mika Brushane (s. 20. heinäkuuta 1969) on suomalainen rumpali ja lyömäsoittaja. Hän on opiskellut Oulunkylän Pop & Jazz opistossa sekä Matti Oilingin rumpukoulussa.


title: Mika Brushane

text: Brushanen pitkäaikaisin vakiokokoonpano oli hänen isänsä, Martin Brushanen perustama Martin Brushane Big Band, jossa hän soitti vuodet 1981–2008. Martin Brushane oli suomalainen jazzrumpali ja trumpetisti. Vuonna 2001 Brushanen perheelle myönnettiin Louis Armstrong -palkinto.


title: Mika Brushane

text: Brushane soittaa Ladies First Big Band- ja STRIKE-yhtyeissä sekä useissa eri projekteissa. Mika Brushane on esiintynyt seuraavien yhtyeiden ja artistien levyillä/orkesterissa: Wighthouse Wanderland, Mika Brushane Quartet, John Roberts, Divari, Grainland, Martin Brushane Big Band, Leo Silolahti, Marina&Marino, Greger, Eila Pienimäki, Divari, Grainland, Sininen Majakka, Jan-Olof "Puppe" Strandberg ja Ladies First Big Band, Meiju Suvas & Suvas Regal, The Savages, Anja Niskanen , Riku Torkkeli. jne.


title: Mika Brushane

text: Hän on säveltänyt mm. T. Katterin kanssa Gregerin esittämän laulun "Allt ordnar sig", joka saavutti viidennen sijan vuoden 1995 Syksyn Sävel -kilpailussa.


title: Mika Brushane

text: Oma soloprojekti kantaa nimeä IMPERIUM ja esikoisalbumi julkaistaan Saksalaisen Levy-yhtiön AOR Heavenin toimesta 2015.


title: Bahrainin Grand Prix 2011

text: Bahrainin Grand Prix 2011 piti olla Formula 1 -kauden 2011 ensimmäinen osakilpailu, joka olisi pitänyt kilpailla 13. maaliskuuta. Bahrainin GP jouduttiin kuitenkin perumaan maassa vallinneen levottomuuden vuoksi. Kauden avauskisa siirtyi Australian GP:hen.


title: Bahrainin Grand Prix 2011

text: Kesäkuun alussa tehtiin kuitenkin päätös, että Bahrainin GP ajetaan lokakuun lopussa, joka näin ollen se siirsi Intian GP:n joulukuulle kauden päätöskilpailuksi. Jälkeenpäin tallit vastustivat kuitenkin osakilpailun järjestämistä ja myöhemmin tämä jouduttiin kumoamaan.


title: Bartholomew Gosnold

text: Bartholomew Gosnold (1571 – 22. syyskuuta 1607) oli englantilainen lakimies, tutkimusmatkailija ja kaappari. Häntä pidetään Virginian asuttamisen aloittajana, sillä hän oli perustamassa London Companyä ja Jamestownia.


title: Bartholomew Gosnold

text: Gosnold syntyi vuonna 1571 kartanonomistajien perheeseen. Hänet lähetettiin vuonna 1587 Cambridgen Jesus Collegeen ja vuonna 1592 opiskelemaan lakia Lontooseen Middle Templeen. Samoihin aikoihin hän tutustui maantieteilijä Richard Hakluytiin, jonka ansiosta hän kiinnostui merenkulusta. Vuonna 1597 Gosnold pääsi Essexin jaarlin tutkimusmatkalle Azoreille. Tämän jälkeen hän toimi kaapparina espanjalaisia vastaan.


title: Bartholomew Gosnold

text: 1600-luvun alussa Gosnold alkoi kampanjoimaan Virginian pohjoisosien asutuksen puolesta. Hän sai rahoituksen ja lähti "Concord"-laivalla kohti Amerikkaa 1602. Hän purjehti ensimmäisenä Azoreilta pohjoista reittiä nykyiseen Maineen Cape Elizabethiin. Sieltä hän purjehti etelään ja nimesi Cape Codin ja Martha's Vineyardin. Jälkimmäinen sai nimensä Gosnoldin lapsena kuolleen ensimmäisen tyttären Marthan mukaan. Retkikunta rantautui kuningatar Elisabetin mukaan nimettyyn Elisabetinsaareen (nyk. Cuttyhunk) ja perusti sinne linnoituksen. He kuitenkin jättivät kuukauden jälkeen, kun he tajusivat, etteivät pystyisi puolustamaan paikkaa intiaaneja vastaan. Retkikunta palasi Englantiin, ja Gosnoldia pidettiin epäonnistuneena.


title: Bartholomew Gosnold

text: Englannissa Gosnold hankki tukijoita uudelle retkelle Amerikkaan. Elisabet kuoli 1603, ja valtaistuimelle nousi Jaakko I, joka oli kiinnostunut uusista taloudellisista hankkeista. Varakas liikemies Thomas Smythe, Gosnoldin vaimon serkku, ja Richard Hakluyt kannustivat kuningas Jaakkoa, joka perusti Virginian kauppakomppanian huhtikuussa 1606. Joulukuussa kolmilaivainen retkikunta lähti Lontoosta kohti Amerikkaa. Retkeä johti Christopher Newport, ja Gosnold oli nimetty vara-amiraaliksi. Newportin ei kuitenkaan ollut tarkoitus jäädä Amerikkaan. Huhtikuussa 1607 laivat saapuivat Chesapeakenlahdelle lähelle James Riverin suuta. He perustivat nykyisen Jamestownin paikalle linnoituksen. Kesän aikana 104:stä uudisasukkaasta kuoli 50 sairauksiin ja aliravitsemukseen. Gosnold kuoli elokuun lopulla. Hänet haudattiin linnoituksen ulkopuolelle sotilasmenoin.


title: Enonjärvi (Karstula)

text: Enonjärvi on suurehko järvi Keski-Suomen maakunnassa Karstulan ja Kannonkosken kuntien alueella. Järvi on yhteydessä Kannonjärveen Pajusalmen kautta ja näin Enonjärvenkin vesi laskee edelleen Kannonkosken kautta Kivijärveen. Enonjärven rannalla, lähellä entistä rautatieasemaa sijaitsee Kannonkosken kappeliseurakunnan leirikeskus. Enonjärvi oli myös rautatieasema Jyväskylä–Haapajärvi-rataosalla (1.1.1959–3.6.2007). Ratalinjatyömaalla Enonjärvellä sattui talvella 1958-59 räjähdysonnettomuus, jossa panostaja kuoli.


title: Vuosjärvi

text: Vuosjärvi on järvi Keski-Suomen maakunnassa Kannonkosken ja Viitasaaren kuntien alueella.


title: Vuosjärvi

text: Laajan, kalaisan mutta hyvin matalan ja osittain mutapohjaisen Vuosjärven suurimpia selkiä ovat Varanen, Linnaselkä, Vipuselkä, Hintonselkä ja Lakoselkä. Sen suurimpia saaria ovat Hotakansaari, Vihtasaari, Hanhisaari, Lintusaari, Korpisaari ja Iso Kylkisaari. Järven rannoilla sijaitsee kaksi vesivoimalaitosta: Hilmon voimalaitos Kannonkosken Kämärissä järven yläjuoksulla ja Huopanankosken voimalaitos Viitasaaren Huopanankoskella järven alajuoksulla. Jälkimmäisen omistaja Koskienergia Oy säätelee Muuruejärven yläpuolisen Vuosjärven vedenpintaa. Huopanankosken teki tunnetuksi suomalaisille kalamiehille Juhani Aho vuosisadan alun kirjoillaan. Vuosjärveen laskevat mm. Kannonkosken Hilmonjoki ja Lakojoki. Kivijärvi laskee vetensä Vuosjärveen ja edelleen Keiteleeseen. Hilmon voimalaitoskanavan lisäksi yläpuolisen Kivijärven yhdistää Vuosjärveen laskureitti, joka kulkee padotun Potmonkosken, Naisvirran, Syväjärven, Pudasjärven ja Hilmonkosken eli Hilmonjoen kautta Vuosjärveen.


title: Varanen

text: Varanen on Jyväskylä–Haapajärvi-radan entinen asemapaikka (1.1.1960 - 3.6.2007) Kannonkoskella Kämärin kylällä sekä Vuosjärven suurimpia selkiä.


title: AK-69

text: AK-69, tunnetaan myös nimellä Kalassy Nikoff (, s. 28. elokuuta 1978 Komaki, Aichi, Japani) on japanilainen hip hop -artisti. Hänet tunnetaan myös nimellä REDSTA. AK-69:n ”Public Enemy” oli ehdolla vuoden 2011 parhaaksi hip hop -musiikkivideoksi MTV Music Aid Japanissa, ja se voitti saman kategorian palkinnon vuoden 2011 Space Shower Music Video Awardseissa. Vuoden 2011 Billboard Japan Awards valitsi AK-69:n vuoden Independent- artistiksi. Vuonna 2004 hän perusti Bagarch-vaatemerkin.


title: AK-69

text: Never Gonna Stop (31.3.2004)


title: AK-69

text: 69 -I’ma Player- (21.9.2005)


title: AK-69

text: Live For Da Hustle（25.10.2006）


title: AK-69

text: Ding Ding Dong～心の鐘～ (19.9.2007)


title: AK-69

text: Iron Horse-No Mark- (18.2.2009)


title: AK-69

text: Public Enemy (25.8.2010）


title: AK-69

text: 69 (27.7.2011)


title: AK-69

text: Paint the World （23.6.2004）


title: AK-69

text: Redsta -The Rap Attacker-（22.2.2006）


title: AK-69

text: Redsta -The Melodizm-（22.2.2006）CD 1


title: AK-69

text: Redsta -The Melodizm-（22.2.2006）CD 2


title: AK-69

text: Triumphant Return～Redsta iz Back～（23.1.2008）


title: AK-69

text: The Cartel From Streets（2.9.2009）


title: AK-69

text: The Red Magic（26.1.2011)


title: AK-69

text: The Independent King (9.1.2013)


title: Kannonjärvi

text: Kannonjärvi tai myös Kannonselkä on Keski-Suomessa Kannonkoskella sijaitseva järvi. Kannonjärven kylä sijaitsee viereisten Haapajärvien luoteispäässä.


title: Kannonjärvi

text: Järven pinta-ala on 1 100 hehtaaria eli 11 km². Se on 9,5 kilometriä pitkä ja 3,3 kilometriä leveä. Järvellä on kaksi järvenosaa, joita yhdistää toisiinsa Otaniemellä oleva Putonsalmi. Pohjoinen järvenosa on suurin ja siinä on suuri järvenselkä, joka on viisi kilometriä pitkä ja yli kilometrin leveä. Järven pohjoispää kapenee Kattilaniemen taakse Koholahdeksi ja niemen itäpuolella on pienempi Kattilalahti. Koholahdesta on rautatien penkereellä erotettu järvestä sen entinen lahti Kylmälahti. Järvenselän keskivaiheilla jää Räihänsaaren taakse leveä lahti, jonka lahdenpohjukoita kutsutaan Räihänlahdeksi, Hoikanlahdeksi ja Laajanlahdeksi. Eteläosa muodostaa pienen järvenselän, jonka eteläpäässä on Kannonpäänlahti.


title: Kannonjärvi

text: Järvessä on laskettu olevan 30 saarta. Niiden yhteispinta-ala on 17 hehtaaria, mikä on noin 1,5 % järven kokonaispinta-alasta. Saarista Räihänsaari on yli hehtaarin suuruinen ja muut 29 saarta ovat yli aarin suuruisia. Räihänsaaren lähellä sijaitsevat Kuikansaari, Piikasaari ja Varsaluoto. Pohjoisen järvenselän eteläpäässä on useita saaria, joista Peurasaari on suurin. Eteläisellä järvenselällä ovat vielä Pukkiluoto, Pukkisaari, Tulisaari, Pitkäsaari, Honkasaari, Kuhasaari, Pieni Kuhasaari, Heinäsaaret, Kalliosaari, Pieni Kalliosaari ja Torvisaari.


title: Kannonjärvi

text: Järvi on luodattu ja siitä on julkaistu syvyyskartat. Sen tilavuus on 54 miljoonaa m³ eli 0,054 km³. Järven keskisyvyys on 4,7 metriä ja suurin syvyys on 19,4 metriä. Syvin kohta sijaitsee pohjoisen järvenselän keskellä. Yli 10 metrin syvänteitä on toista kymmentä. Niistä suurin sijaitsee syvimmän kohdan ympärillä ja se on kaksi kilometriä pitkä. Koholahdessakin on yli 15 metriä syvää.


title: Kannonjärvi

text: Järven rantaviivan pituus on 49 kilometriä, josta saarten rantaviivan yhteispituus on 6 kilometriä. Rannat ovat metsämaata, mutta erityisesti eteläpäässä se soistunutta ja siellä täällä on rantaan ulottuvaa peltomaatakin. Asutus on haja-asutusta, vaikka Kannonjärven kylällä ja Kaarteenperällä asutus on tiheämpää. Rannoille on rakennettu vapaa-ajan asuntoja hieman enemmän kuin kiinteää asutusta. Niille johtaa tiet seututieltä 648, joka kulkee Kannonjärven ja Enonjärven välistä, ja yhdystieltä 16885, joka kiertää järven itäpuolelta. Jyväskylä–Haapajärvi-rautatie kulkee samaa kannasta pitkin kuin seututie.


title: Kannonjärvi

text: Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Enonjärven valuma-alueella (14.46), jonka Kannonselän alueeseen (14.461) järvi kuuluu. Järven vedenpinnan korkeus on 140,7 metriä mpy.


title: Kannonjärvi

text: Valuma-alue on vesistönsä latvavesiä ja se saa pääosan vedestään kolmelta pieneltä valuma-alueelta. Ne ovat Enonjärven alue (14.462), jonka lasku-uoma on Enonjärveltä laskevat lyhyt Pajusalmi, Kannonjoen valuma-alue (14.463), jonka laskujoki Kannonjoki laskee järven eteläpäähän, ja viimeiseksi Petääpuron valuma-alue (14.464), jonka laskuoja Petääpuro laskee Pienen Haapajärven ja Ison Haapajärven kautta eteläisen järvenselän länsirantaan. Järven oma lasku-uoma on järven pohjoispäästä purkautuva 200 metriä pitkä Kannonkoski, joka laskee Kivijärven eteläpäähän ja aloittaa siten Kivijärven–Vuosjärven alueella (14.44) Viitasaaren reitin.


title: Kannonjärvi

text: Kannonselän alueella on seitsemän muuta yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat edellä mainitut Pieni Haapajärvi (47 ha), joka pienisalmen kautta Isoon Haapajärveen (102 ha), joka puolelstaa laskee Isosalmen kautta Kannonjärveen. Haapajärvien vedenpinta on samalla tasolla Kannonjärven kanssa. Räihänlahteen laskee Iso Kaakkolampi (4 ha) ja Pieni-Kaakkolampi (2 ha) yhteistä laskuojaa myöten. Muikkulampi (3 ha) laskee suo-ojia myöten Isosalmeen.


title: Kannonjärvi

text: Mikroliitti Oy:n tekemissä tutkimuksissa Kannonjärven Selänrannan Otaniemestä on löydetty viisi esihistoriallista asuinpaikkaa ja yksi Suomen vanhimmista rautaesineistä, niin sanottu putkikirves. Muinaisia asuinpaikkoja on löydetty myös Kattilaniemestä Kannonjärven rannalta.


title: Kannonjärvi

text: Kannonjärven eli entisen Haapajärven kylällä on noin 400 asukasta. Postitoimisto, koulu ja viimeinen kauppa lopettivat toimintansa Kannonjärvellä jo 1990-luvulla. Kylällä on kaupallista mansikan viljelyä ja muuta pienyritystoimintaa. Jyväskylä–Haapajärvi-rata kulkee kylän halki. Toimihenkilöunioni TU:n Senioriyhdistyksen lomakeskus sijaitsee Kannonjärvellä.


title: Kannonjärvi

text: Näyttelijä Hannu-Pekka Björkman on syntynyt Kannonjärven kylällä.


title: Davyd-Haradok

text: Davyd-Haradok () eli David-Gorodok (, , ) on pieni kaupunki Stolinin hallintopiirissä Brestin alueen itäosissa Valko-Venäjällä. Vuoden 2009 väestönlaskussa Davyd-Haradokin asukasluku oli 6 573. Lähin suurempi kaupunki on Pinsk, joka sijaitsee linnuntietä lähes 80 kilometrin päässä lännessä.


title: Shimizu S-Pulse

text: Shimizu S-Pulse () on jalkapalloseura Shizuokan kaupungin Shimizun kaupunginosasta Japanista. Joukkue pelaa J. Leaguessa, maan korkeimmalla sarjatasolla.


title: Timothy Archerin sielunvaellus

text:
Timothy Archerin sielunvaellus () on Philip K. Dickin vuonna 1982 ilmestynyt romaani, joka oli Nebula-palkintoehdokas vuonna 1982.
Kirja sijoittuu 1960 ja 1970-luvuille ja sen päähenkilönä on Kalifornian piispa, Timothy Archer. Timothy Arherin henkilöhahmo perustuu löyhästi kirjailijan ystävän James Piken elämään.


title: Mirka (yritys)

text: Mirka Ltd (KWH Mirka vuoteen 2016 asti) on suomalainen yritys, joka valmistaa ja markkinoi hiomatarvikkeita. Niihin kuuluvat hiomaverkot, -paperit ja -kankaat, vaahtomuovi- ja nonwoven-pohjaiset hiomatuotteet, hioma- ja kiillotuskoneet ja kiillotusaineet sekä muut hiontaratkaisut. Mirka on alallaan maailman kolmanneksi suurin ja sillä on tytäryhtiöitä 16 maassa. Sen tuotantolaitokset sijaitsevat Jepualla, Oravaisissa, Pietarsaaressa ja Karjaalla. Mirkan tuotteita käytetään automaalaamoissa, ajoneuvotehtailla, puu- ja huonekalutehtailla sekä metallintyöstössä. Mirka on osa KWH-yhtymää.


title: Mirka (yritys)

text: Mirkan perusti Onni Aulo vuonna 1943. Sodan ja teknisten ongelmien takia tuotanto käynnistyi vasta tammikuussa 1946. Vuonna 1962 Mirka siirtyi Jepualle. Oy Keppo Ab osti Mirkan vuonna 1966. Vuonna 1973 yritykset yhdistyivät yhdeksi.


title: Mirka (yritys)

text: Osa tuotannosta siirrettiin Oravaisiin vuonna 1977. Oravaisten tehdasta on useaan kertaan laajennettu, viimeksi vuonna 2003. Jepuan tehdasta on laajennettu 1980- ja 1990-luvuilla.


title: Mirka (yritys)

text: Mirka kuuluu KWH Groupiin, ja on sen tärkein osa.


title: Alex O’Loughlin

text: Alex O’Loughlin (synt. Alexander O’Lachlan, s. 24. elokuuta 1976 Canberra) on australialainen näyttelijä. Hän näytellyt muun muassa elokuvissa "Oyster Farmer", "Feed" ja "Varasuunnitelma". Lisäksi O’Loughlin on esiintynyt televisiosarjoissa "Havaiji 5-0", "Moonlight" ja "Shield – lain varjolla".


title: Alex O’Loughlin

text: Hän aloitti elokuvauransa 2004 "Oyster Farmerissa" Jack Flangena. Seuraavana vuonna hänet nähtiin elokuvassa "Feed", jonka hän tuotti ja auttoi kirjoittamisessa. Hän on ollut ehdolla James Bondin rooliin, mutta Bondiksi valittiinkin Daniel Craig.


title: Alex O’Loughlin

text: Alex O’Loughlin nauttii moottoripyöristä, kalliokiipeilystä, musiikista ja kitaran soittamisesta.


title: Jaavanmeren taistelu

text: Jaavanmeren taistelu oli meritaistelu osana Japanin Hollannin Itä-Intian sotaretkeä toiseen maailmansotaan kuuluneessa Tyynenmeren sodassa. Taistelu käytiin liittoutuneiden ja Japanin laivastojen välillä Jaavanmerellä 27. helmikuuta – 1. maaliskuuta 1942. Taistelu päättyi Japanin voittoon ja japanilaiset miehittivät Hollannin Itä-Intian.


title: Jaavanmeren taistelu

text: Sodan alussa Japani pyrki valloittamaan koko Australian ja Aasian mantereen välisen saarialueen. Yhtenä viimeisistä oli Jaavan saaren valtaus. Liittoutuneet Alankomaat, Iso-Britannia, Australia ja Yhdysvallat olivat muodostaneet alueen puolustamista varten sotilasliiton ABDA:n.


title: Jaavanmeren taistelu

text: Helmikuun lopulla Jaavanmerellä operoi hollantilaisen amiraali Karel Doormanin johtama laivasto-osasto. Osastoon kuuluivat Alankomaiden laivaston kevyet risteilijät "Hr. Ms. De Ruyter" ja "Hr. Ms. Java", Kuninkaallisen laivaston raskas risteilijä "HMS Exeter", Australian laivaston kevyt risteilijä "HMAS Perth" ja Yhdysvaltain laivaston raskas risteilijä "USS Houston" sekä niitä suojanneet hävittäjät "HMS Electra", "HMS Encounter", "HMS Jupiter", "Hr. Ms. Kortenaer", "Hr. Ms. Witte de With", "USS Alden", "USS John D. Edwards", "USS John D. Ford" ja "USS Paul Jones".


title: Jaavanmeren taistelu

text: Jaavan saaren maihinnousuosastoa saattoi amiraali Takeo Takegin johtama risteilijäosasto, johon kuuluivat raskaat risteilijät "Nachi" ja "Haguro" sekä kevyet risteilijät "Jintsu" ja "Naka" sekä suojana olleet hävittäjät "Yūdachi", "Samidare", "Murasame", "Harusame", "Minegumo", "Asagumo", "Yukikaze", "Tokitsukaze", "Amatsukaze", "Hatsukaze", "Yamakaze", "Kawakaze", "Sazanami" ja "Ushio". Osastot kohtasivat illalla 27. helmikuuta ja liittoutuneet jäivät pian alakynteen ja menettivät molemmat Alankomaiden laivaston risteilijät, jolloin amiraali Doorman menehtyi "De Ruyterin" upotessa.


title: Jaavanmeren taistelu

text: "USS Perth" ja "USS Houston" saivat 28. helmikuuta Tanjung Priokissa määräyksen kulkea läpi Sundasalmen Tijlatjapiin. Kumpaakaan alusta ei kyetty huoltamaan Jaavalla, jonka varastot olivat ehtymässä. Alukset joutuivat Sundasalmessa Japanin laivasto-osaston yllättämäksi, jolloin kumpikin alus tuhoutui yöllisen taistelun aikana. Taistelussa japanilaiset menettivät oman tulensa vuoksi joukkojenkuljetusaluksen sekä miinanraivaajan. Lisäksi kolme joukkojenkuljetusalusta piti ajaa vaurioiden vuoksi rantaan.


title: Jaavanmeren taistelu

text: Pikaisten korjausten jälkeen Jaavanmeren taistelussa pahoin vaurioitunut "HMS Exeter" lähti 28. helmikuuta Surabayasta kohti Ceylonia. Aluksen suojana olivat "HMS Encounter" ja "USS Pope". Osasto joutui 1. maaliskuuta kuitenkin Sundasalmessa Japanin laivaston raskaiden risteilijöiden yllättämäksi, jolloin kaikki kolme alusta upposivat.


title: Jaavanmeren taistelu

text: Yhdysvaltain laivaston 58. hävittäjäviirikkö lähtivät 28. helmikuuta Surabayasta Australiaan. Matkalla ne kohtasivat Japanin laivaston hävittäjiä Balinsalmessa, mutta viirikkö pääsi irtautumaan taistelusta. Ne saapuivat Fremantleen 4. maaliskuuta.


title: Jaavanmeren taistelu

text: Liittoutuneet menettivät vielä kaksi Yhdysvaltain laivaston ja yhden Alankomaiden laivaston hävittäjän, jotka yrittivät päästä Hollannin Itä-Intiasta Australiaan. Liittoutuneet olivat menettäneet Jaavanmerellä ja sen lähialueilla viikon kuluessa 10 alusta ja 2 173 merimiestä. Laivastovoimat oli lyöty perin pohjin ja Japani aloitti maihinnousun Jaavalle 28. helmikuuta.


title: Jaavanmeren taistelu

text: Yhdysvaltain ja Ison-Britannian kuninkaalliset ilmavoimat aloittivat siirtymisen Australiaan. Alankomaalaiset ja Ison-Britannian joukot taistelivat alueella viikon ennen antautumista 9. maaliskuuta.


title: HMAS Pioneer

text: HMAS Pioneer oli Britannian kuninkaalliselle laivastolle 1890-luvun lopulla valmistettu ja ensimmäisessä maailmansodassa Australian laivastossa palvellut Pelorus-luokan panssarikansiristeilijä.


title: HMAS Pioneer

text: Alus tilattiin Chathamin telakalta ja sen köli laskettiin 16. joulukuuta 1897. Alus laskettiin vesille 28. kesäkuuta 1899 ja se otettiin palvelukseen Kuninkaallisessa laivastossa 10. heinäkuuta 1900.


title: HMAS Pioneer

text: "Pioneer" vietti palveluksensa alun kotivesillä, kunnes se lähti 15. marraskuuta 1900 Välimerelle, josta se vapautti "HMS Fearlessin" palaamaan kotimaahan. Alus palasi 20. marraskuuta 1904 Chathamiin, jossa se poistettiin palveluksesta ja siirrettiin reserviin. Alus palasi palvelukseen 5. syyskuuta 1905 määrättynä peruskoulutustehtäviin Australian laivueeseen korvaamaan tehtävässä toiminut "HMS Mildura". "Pioneerin" sisaralukset "HMS Psyche" ja "HMS Pyramus" korvasivat samanaikaisesti "HMS Katoomban" ja "HMS Phoeben".


title: HMAS Pioneer

text: Sir Arthur D. Fanshawen johtamaan Australian laivueeseen kuuluivat jälkeen lippulaivana "HMS Powerful", risteilijät "HMS Cambrian", "HMS Encounter", "HMS Pegasus" ja "HMS Prometheus".


title: HMAS Pioneer

text: Alus palveli Britannian kuninkaallisessa laivastossa, kunnes se poistettiin palveluksesta 29. marraskuuta 1912 Sydneyssä. Se lahjoitettiin vielä samana päivänä amiraliteetin lahjana Australian laivastolle.


title: HMAS Pioneer

text: Alus otettiin palvelukseen 1. maaliskuuta 1913 "HMAS Pioneeriksi" nimettynä. Alus oli aluksi tukikohta-aluksena Garden Islandin laivastotukikohdassa Uudessa Etelä-Walesissa ("HMAS Penguin"), kunnes se heinäkuussa siirrettiin huoltoon. Alus aloitti 1. tammikuuta 1914 reserviläisten koululaivana.


title: HMAS Pioneer

text: Ensimmäisen maailmansodan alkaessa "Pioneer" lähti Victoriasta, jossa se oli ollut partioaluksena. Alus valtasi 16. elokuuta saksalaisen kauppalaiva "Neumünsterin", joka otettiin Australian hallituksen määräyksestä laivastopalvelukseen nimettynä "Cooeeksi". Kymmenen päivää myöhemmin vallattiin toinen saksalaisalus, Norddeutscher Lloydin linjalaiva "Thüringen", jota tarjottiin Intian hallitukselle joukkojenkuljettamiseen.


title: HMAS Pioneer

text:
1. marraskuuta alus suojasi Japanin keisarillisen laivaston risteilijä "Nisshinin" tilalla saattuetta, joka kuljetti Australian ja Uuden-Seelannin joukkoja Egyptiin. Matkan aikana aluksen kapteeni sai määräyksen tarkastaa Kookossaarten lähivedet. Aluksella todettiin kuitenkin paha konevika, minkä takia "HMAS Sydney" korvasi sen.
Joulukuun alussa "Pioneer" liittyi Saksan Itä-Afrikan sulkuun, ja se lähti 9. tammikuuta 1915 Sansibariin. Saavuttuaan alus määrättiin avustamaan Rufijijoelle piiloutuneen Saksan keisarillisen laivaston risteilijä "SMS Königsbergin" tuhoamisessa. "Pioneerin" tehtävänä oli aluksi estää tukilaivojen saapuminen alueelle. Saksalaisristeilijä upottautui 12. heinäkuuta kahden monitorin tulitettua sitä. "Pioneer" viipyi alueella kuitenkin elokuun loppuun saakka, jolloin se lähti Simonstowniin kuuden viikon huoltojaksolle.


title: HMAS Pioneer

text: Alus palasi 22. lokakuuta partioimaan Saksan Itä-Afrikan rannikolle, kunnes helmikuun alussa 1916 se sai käskyn palata Australiaan. Maajoukkojen komentajan kenraali Jan Smutsin vaatimuksesta alus kuitenin palasi 24. helmikuuta rannikolle tukemaan maavoimien taistelua. Se muun muassa ampui 30. heinäkuuta 100 kappaletta nelituumaisia kranaatteja Dar es Salaamiin.


title: HMAS Pioneer

text: Alus sai 8. elokuuta uuden määräyksen palata Australiaan, jossa se poistettiin palveluksesta 7. marraskuuta. Alus palasi Garden Islandin laivastotukikohtaan, jossa se palveli majoitusaluksena vuoteen 1922. Alus siirrettiin toukokuussa 1923 varusteista riisumista varten Cockatoo Islandin telakalle, minkä jälkeen se siirrettiin Kansainliiton aluslautakunnan valvontaan. Alus myytiin vuonna 1926 H. P. Staceylle Sydneyyn, ja se upotettiin 18. helmikuuta 1931 Sydney Headsiin.


title: Karel Doorman

text: Karel Willem Frederik Marie Doorman (23. huhtikuuta 1889 Utrecht, Alankomaat – 27. helmikuuta 1942 Jaavanmeri) oli hollantilainen kontra-amiraali, joka palveli toisessa maailmansodassa. Hän kaatui Jaavanmeren taistelussa, jossa Japanin laivasto tuhosi pääosan hänen komentamastaan liittoutuneiden hyökkäyslaivastosta.


title: Karel Doorman

text: Doorman toimi Hollannin laivaston meriupseerina vuodesta 1910 ja palveli pitkään Alankomaiden Itä-Intiassa. Hän osallistui myös maan ilmavoimien kehittämiseen ensimmäisen maailmansodan aikana ja sen jälkeen. Vuonna 1937 hän palasi Itä-Intiaan meri-ilmavoimien komentajaksi ja vuonna 1940 hänestä tehtiin koko Itä-Intian laivaston komentaja. Japanin aloitettua hyökkäyksensä Itä-Intiassa Doorman nimitettiin helmikuussa 1942 yhtyneiden hollantilaisten, brittiläisten, amerikkalaisten ja australialaisten joukkojen (ns. ABDA) erityisen hyökkäyslaivaston taktiseksi komentajaksi. Hänen tehtävänään oli pysäyttää japanilaiset Jaavanmerellä ja estää siten heitä nousemasta maihin Jaavalla. Doormanin laivasto käsitti viisi risteilijää ja yhdeksän hävittäjää. Se kohtasi 27. helmikuuta merellä vastaavankokoisen japanilaisen laivaston, joka saattoi kuljetusaluksia. Seuranneessa taistelussa japanilaiset upottivat kaikki liittoutuneiden risteilijät, mukaan lukien Doormanin lippulaivan "De Ruyterin", sekä suuren osan hävittäjistä. Japanilaisten omat tappiot olivat vähäiset, ja maihinnousu Jaavalle alkoi jo seuraavana päivänä.


title: Karel Doorman

text: Doorman hukkui lippulaivansa mukana. Hänen on sanottu lähettäneen taistelun alussa aluksilleen viestin ”"Ik val aan, volgt mij"” (”Minä hyökkään, seuratkaa minua”; joskus tulkittu myös muodossa ”kaikki alukset seuratkaa minua”). Lausahdus muodostui toisen maailmansodan aikana hollantilaisten taistelutahtoa kuvanneeksi iskulauseeksi. Doormanin mukaan on myöhemmin nimetty useita Hollannin laivaston lentotukialuksia sekä 1990-luvulla käyttöönotettu ohjusfregattien kokoluokka.


title: Punakatko

text: Punakatko ("Torilis japonica", myös "T. anthriscus") on Euraasiassa kasvava valko- tai punertavakukkainen sarjakukkaiskasvi. Suomessa punakatkoa tavataan lähinnä Ahvenanmaalla, jossa se on rauhoitettu laji.